VARISTON QISHLOG'IDAGI SIRLI YONG'INLAR HAQIDA BILASIZMI – Lifetime\nVARISTON QISHLOG’IDAGI SIRLI YONG’INLAR HAQIDA BILASIZMI\nLife, Har xil / 27.01.2018 09.02.2018\nUch oydan ziyod davom etgan, Samarqand viloyati, Variston qishlog’idagi sirli yong’inlar haqida. Kechalari g’alati tovushlar va boyo’glilarning sayrashi eshitilib turardi. Uylar fanga noma’lum sabablarga ko’ra, qayta va qayta yongan.\nMuallif: Miryoqub Qobilov\nJurnalist, sayohatchi va dinshunos.\nMaqolani o’zgartirmasdan, «original» ko’rinishida chop etishga qaror qildik.\nБундан роппа- роса ўн йил илгари Ўзбекистон республикасининг Самарқанд вилояти, Нарпай тумани, Чақар бекати яқинидаги Варистон қишлоғида уч ойдан зиёд вақт мобайнида “сирли ёнғин” ҳодисаси рўй берган эди.\n— Ёнғиндан энг катта талофот кўрган ва ҳали ҳам ёнғин тўхтамаган Марди бобонинг уйи мана шу,- деди менга қишлоқ одамларидан бири. Ҳовлининг дарбозасини таққилатиб уй эгасининг исмини айтиб чақирдим. Болохонали уй эшиги очилиб, ўрта ёшлардаги бир киши чиқди. Мен билан гаплашни истамагандек зарда билан:\n— Мен бу ерга яқинда келдим. Ўзим Навоийда тураман. Ҳовли эгалари уйда йўқ. Ундан кейин уй эгалари менга , “мен бор-йўқ пайтимда уйга бирорта мулла, фолбин, қушноч, бахши, эшон, ёзувчи, журналист келса, қўйманглар”, деб тайинлаганлар, — деди у. Унинг маслаҳатига кўра, уйига ўт тушганлардан бири – Руқия Бегматованикига бордим. Қизлари ва қайинсинглисининг эри -Ғани Бердиев ҳам шу ерда экан.\n— Яқинда Тошкентдан шайх Абдулазиз Мансур ҳам келиб қишлоғимиз ҳақига дуо қилиб кетдилар. Хонадонлардаги уйлардаги бочкаларга тўлдирилган сувга ҳам дам солдилар. Уч- тўрт кун бўлди, доимий навбатчиликда турган ўт ўчириш машинасининг кетганига. Катта ёнғинлар тўхтаганга ўхшайди, Худога шукур, -деди Руқия опа хўрсиниб.\n— Шундай аҳволда мен соғлиғимни тиклаш учун йўлланма билан Каттақурғондаги “Нагорная” иссиқ сув шифохонасига даволанишга кетдим. Аммо у ерда кўп тураолмадим. Уч кундан сўнг уйга қайтдим. Ўша куни қизим мени кўргани келди. Сўҳбатлашиб ўтирган эдик, бирдан қизим яшаётган ҳовли томондан қий-чув кўтарилиб қолди. Қизимнинг уйига ўт тушган экан. Ўт ўчириш машиналари етиб келгунча янги қурилган иморатдаги хоналарнинг биридаги барча нарсалар, эшик, дераза ромларигача ёниб тушди. Бошқа хоналарда ҳам ёнғин анча-мунча буюмни куйдирибди. Ўт ўчирувчилар ёрдамида ёнғинни ўчириб бўлиб энди нафасимизни ростлаймиз деб турганимизда, менинг (яъни Руқия опанинг) уйим ҳам ёнаётгани ҳақида хабар келди. Югуриб борсак, битта хонамиз бутунлай ёниб бўлиб ёнғин иккинчи хонага ўтган экан. Қўшнилар ёрдамида бир амаллаб ўчирдик. Орқа девор қўшнимизнинг гапига қараганда, қизим томондан ҳавода битта тутунли шарсимон олов учиб келиб деразамиз ойналарига урилибди-да уни тешиб ўтиб пардаларга ўралабди,- деди Руқия опа. Мени ҳайратга соладиган факт шу бўлди-ки, ёнғин физика қонуни бўйича туташ қўшни хонадонга эмас, она- боланинг ҳовлиси ўртасидаги бир нечта томарқа- хонадонларни сакраб ўтиб Руқия опанинг уйига тушгани бўлди.\n— Эй, Худойим-ей, бизларнинг нима гуноҳимиз бор эканки, бундай балоларга гирифтор қилса?!-деди Руқия опа зориллаб. Инсон ақлини карахт қиладиган фавқулодда ҳодисаларни бошидан кечирган жабрдийдалар психолог мададига мухтож бўлишади.\n— Сизни ишонтириб айтаманки, бутун умри колхоз даласида ўтган сиздек опанинг гуноҳи меникидан ёки бошқа ҳар қандай одамларнинг гуноҳидан кўп эмас. Агар бу бало гунаҳкорларни жазолаш мақсадида ёғилганда эди, эҳ-ҳе… Дунёда шундай қабиҳ, каззоб, порахўр, зулмкор жиноятчилар борки, бу жазо аввал ўшаларнинг бошига тушган бўларди ,- деб уларнинг кўнгилларини кўтаришга ҳаракат қилдим.\n— Ёнғин чиқарадиган нарса жинми, ажинами, уйдаги яхши нарсаларни танлаб ёқишга ўч экан. Ёмон, эски буюмларга тегинмаяпти. Ёнғин чиққан жойларда ўз ўзидан гугурт чўплари пайдо бўлиб қолаяпти. Шифонер ичида ҳам гугурт доналари сочилиб ётган экан. Сув сепиб ўчирсак ҳам гугурт ҳўл бўлмас эди,- деди Руқия опанинг қизи Гулбаҳор ажабланганини яшираолмай.\n— У уй деворларида, шифтда бемалол юрарди. Катталар уни ўлдиришаётганда чақалоқнинг овозига ўхшатиб нола қилгандек чийиллаб ингради, мени ўлдирманглар дегандек зорланди. Лекин гапиргани йўқ. Аммо ҳаммаёқ сасиб кетди. Сассиғи жуда ўткир экан. Ўлдиргач, уни ёқдик. Ёққанимизда яхши ёнмади, фақат устидаги жуни озгина куйди. Кўмилган жойини ҳам кўрсатишим мумкин.\n— Биз уни шу пайтгача кўрган бирорта ҳайвонга ўхшата олмадик,- изоҳ берди Ғани Бердиев.- Айримлар, илгари шунақа ҳайвон бўларди, отини “шақ-шақ” дердилар, деб айтишди. Айримлар уни сассиққўзан дейишди.\n— Ҳақиқатдан ҳам ёнғин биринчи бўлиб бизларнинг ҳовлида бошлангани рост. Ўшанда 11 июн куни, кундуз соат ўн икки яримлар чамаси эди. Ҳовлида эдим. Бир вақт қулфланган уй ичидан тутун чиқаётганини кўриб қолдим. Дарҳол эшикни очиб қарасам, шифонернинг ичи бўрўқсаб ёнаяпти. Аввалига миямга “болалар сичқонни ушлаб ўт қўйган бўлсалар, жонивор ўзини шифоньерга уриб-дида”, деган фикр келди. Ёнғин бир пасда катта алангага айланди. Қўни қўшнилар келиб ўтни ўчиришда ёрдамлашишди. Бир балодан қутулдик, деб энди нафасимизни ростлаётган эдик, ҳозиргина ёнган уй ёнидаги хона қолиб иморатимизнинг нариги чеккасидаги бошқа уйнинг пардалари ўз-ўзидан ёна бошлади. Икки хонадаги барча буюмлар ёниб кетди. Сандиқ ичидаги нарсалар ҳам. “Бу ўзларингизнинг ишларингиз”, деди биринчи куни ишдан келган келиним бизларнинг гапимизга ишонмасдан. Ахир қандай қилиб биз ўз уйимизга ўзимиз ўт қўямиз?! Кейинги кунлар ҳам ёнғин тўхтамади. Чордоқдаги латталар ёнди. Бир той пахта бор эди, у ҳам ёнди. Уч кундан кейин бешик устидаги ёпинғичлар ёниб кетди. Ташқарида турган нарсаларни уйга олиб кирсак, яна ёна бошлади. Шу зайлда қарийиб ўн кун давомида уйимиз ўн марта ёнди. Ҳеч вақомиз қолмади. Мол айвонимиз тўрт марта ёнди. Кўрпа-тўшаклар, кийим- кечаклар, ўн тўққизта гиламимиз ёниб кетди. Тўшаб турайлик, деб бозордан янги гилам сотиб олиб келгандек у ҳам ёнди. Ҳозирча сигир ва ғунажинимизни сотиб. Тирикчилик қилиб турибмиз. Олдимиз – қоронғу қиш. Туманимиз давлат идоралари томонидан ҳеч қандай моддий ёрдам йўқ. Яқинда вилоят диний идорасидан келган вакиллар бизга гиламча, кўрпача, ёстиқ ва матрас бериб кетишди,- деди Жони бобо.\n— Мен эшитган айрим миш-мишларга қараганда, гуёки уйи куйган кишилардан бирининг боласими, неварасими, қайси бир хонадонга борса, айни ўша уйда ёнғин содир бўлаётган эмиш!..\n— Аввалига биз ҳам бу гапга ишонгандек. У бизникига ҳам ёнғиндан икки кун олдин тухум сўраб келганди. Бошқаланикига қалампир сўраб борган экан. Лекин энди биз бу гапга ишонмаймиз,-деди Руқия опа.\n— Бу қишлоқнинг қадимий номи “Кофир қишлоқ” бўлган эканми?!,- сўрадим Руқия опадан.\n— Қарияларимизнинг гапига қараганда, илгари шундай деб аталган қишлоқ бўлган экан. Лекин “Кофир қишлоқ” биздан сал пастроқда жойлашган. У ернинг одамлари тажанг, уришқоқ ва бўлар бўлмасга жанжаллашиб кетадиган одатлари бор экан. Арзимаган нарсадан, масалан, “сенинг дарахтингнинг шохи менинг томорқамга соя солаяпти, уни кесиб ташлайман” қабилидаги майда- чуйда гаплардан жанжал чиқаришар экан-у, лекин яна ҳеч нарса бўлмагандек бир-бирларининг тўй-маъракасига бораверишаркан. Уларнинг бундай бадфеълликларини кўрган бир донишманд киши ранжиб: “э, сизларнинг бу қилиқларингизни кофирлар ҳам қилмайди. Сенлар кофирлардан ҳам бадтар экансизлар”, деб койиган экан. Шундан кейин қишлоқ номи “Кофир қишлоқ” бўлиб қолган дейишади.\n— Яна бир хунук миш- миш эшитдим. Эмишки, талафот кўрган кишилардан бирининг қизи никоҳсиз ҳомиладор бўлибди. Ой куни яқинлашгач, шармандаликни яшириш учун эгизак туғилган чақалоқларни тириклайин жийда тагига кўмган эмиш. Ўша жийда кесилганида ковакдан бир ғалати маҳлуқ чиқибди. Махлуқни ўлдиришган экан, болаларнинг руҳи безовта бўлиб, одамлардан ўч олаётганмиш!..\n— Билмадим. Бундай оила бизнинг қишлоғимизда бўлмаган. Бу гапни фолчи айтган эмиш. Фолчининг кўзига кўринган эмиш!-деди Руқия опа.\n— Фолбинлар шайтон ва жинларнинг малайлари эканини пайғамбаримиз ва ислом уламолари таъкидлашган. Улар инсонлар орасига турли иғво, фитна-фасод солиш билан тирикчилик қилишади,- дедим мен.\n— Бизда бундай ортиқча маблағ йўқ,-дейишибди қишлоқ аҳли. Маҳалла фуқаролар раиси мушкулкушодчиларни қишлоқдан ҳайдаб чиқариб юборибди.\n— Биз катта фалокатни олдини олгани келган эдик. Сизлар бирорта жонлиқ сўйиб Қурбонлик қилишга хасислик қилдингизлар. Билиб қўйинглар, энди сизлардан бирорта бегуноҳ одамнинг жони қурбон бўлмагунча бу офатдан сира қутула олмайсизлар!- дейишибди мушкулкушодчилар.\n— Қўлимиздан келганича, имконият даражасида барча жабрдийдаларга ёрдам кўрсатмоқдамиз. Туман ҳокимлигига бўлиб турган воқеалар ҳақида батафсил хабар бердик. Ўшандан кейин бизга доимий навбатчиликда турадиган ўт ўчириш машинасини бириктириб қўйишди,- деди у. Шу пайт хонага ўн тўрт ёшлардаги қиз бола ҳаяжонланиб кириб келди. Марди бобонинг невараси экан.\n— Тез борар экансиз. Уйимиздаги нарсалар яна ёнаяпти. Менинг уст-бошларим, кофталарим, кўйлакларим ёниб кетди. Кўрпаларимиз ҳам ёнаяпти,- деди у. Биз Марди бобоникига қараб югурдик. Мен йўл-йўлакай қизнинг исмини сўраб олдим. Исми Зарифа экан. Келажакда ким бўлмоқчилигини сўрадим. Агар Тошкентга келса, мен уни шаҳар бўйлаб томошо қилдиришимни, паркларга, зоопаркка олиб боришимни, катта ўқишларга кирса, унга китобларимни совға қилишимни айтдим. Минг афсуски, мен унга “насиб бўлса” демаган эканман, шекилли.\n— Жинларни опасининг уйидан мана шу одам эргаштириб келди, — деди Марди бобонинг хотини Турсунтош момо Умирова бошини худди соат капгиридек уёқдан бу ёққа чайқаб. Ҳайратдан ҳангу манг бўлган Марди бобо нима дейишини билмай турарди.\n— Бизларни бу ердан кўчиришсин ёки бирор чорасини кўришсин. Нима учун ҳеч ким келиб ҳолимиздан хабар олмайди? Агар бу жинларни иши бўлса, бу ерга жинларга кучи етадиган битта муллани келтириб қўйишсин!-деди йиғламсираб Марди бобонинг келини.\n— Ҳамма нарса ёниб тамом бўлди. Уйдаги кўрпа-тўшак, кийим-кечакларимиз, гиламлар, ҳатто, болаларнинг мактаб папкалари ҳам ёниб кетди,- деди Турсунтош момо. Унинг кўзларида қўрқинч ва саросима аломатлари акс этганди. Момо бир қучоқ ёнган кийим-бошни олдимга келтириб ташлади. Сув сепиб ўчирилган кийимлар уюмига қараб нима дейишимни билмай қолдим. Узун айвонли уйнинг шиферланган томи бутунлай ёниб битганига кўзим тушди. Уларнинг психолог ёрдамига муҳтож эканини тушундим.\n— Нарса топилади. Жонга зарар етмабди, шунга шукур қилинглар!-дедим мен уларни тинчитишга уриниб. Эй Худо-ё! Мен ҳали воқеалар ечими айни шу томонга қараб бораётганини хаёлимга ҳам келтираолмасдим.\n— Э, ана ёнаяпти, — деди Турсунтош момо зор қақшаб. Қарасам, сўри ходага ташланган бир неча жойи ёниб адои тамом бўлган кўрпача кўз ўнгимда ўз-ўзидан худди қуюндек бўралаб тутаяпти. Тутун бирдан лов этиб аланга олди-да, кўкимтир, қизил тусда товланиб шиддат билан тез ёнабошлади. Мен бу сирли ёнғинни ўз кўзларим билан кўриб турардим. Бутун вужудимни ҳаяжон қоплаб олганди. Момо жон ҳолатда сув тўлдирилган челакка ёпишди.\n— Тўхтанг! Ўчирмай туринг! Майли, ёнсин! Кўрайлик-чи! Барибир бу кўрпачаларнинг фойдаланадиган суроби қолмаган-ку!,- деб қолдим.\n— Давлатнинг расмий идора ходимлари ушбу сирли ҳодиса ҳақида журналистлардан эшитса,” сизлар олди-қочди мишмишларни яхши кўрасизлар”, деб гапимизга эътибор қилишмайди. Сиз республикамизда таниқли ислом олимисиз. Қишлоқ аҳли сизни ушбу воқеаларни ўз кўзларингиз билан кўрганингизни мутасадди идораларга етказишингизга умид боғлаб кутишмоқда,-дедим.\n— Биз раҳбарият томонидан буюрилган топшириқ бўйича воқеа содир бўлган жойга бориб, қўлимиздан келганича дуолар ўқидик. Ушбу сафаримиз ҳақида ўз раҳбариятимизга тегишли ахбаротларни бердик. Агар айтишса, биз жинларни ҳайдайдиган махсус муллаларимизни топиб, қишлоққа юборамиз,-деди шайх Абдулазиз Мансур.\nГазетамиз саҳифаланаётганида нохуш хабар эшитдик. 8 синф ўқувчиси Зарифа Мардиева ўз- ўзидан ёниб кетиб, шифохонада ҳаётдан кўз юмибди.\n— Менинг олдимга ўз ота-онамни чақириб келинглар!- дебди у. Ота-онасини чақириб келишибди.\n— Нега ундай қилдинглар!- дебди Зарифа уларга.\n— Бу, ҳаёт болам, -дейишибди унинг ота-оналари.\n— Энди, кетаберинглар сизлар ҳам ўз ҳаётларингизга!- дебди Зарифа.\n— Мен жаннатга тушаманми?! Мен жаннатга тушаманми?! Мен жаннатга тушаманми?!- дебди Зарифа ҳаётдан кўз юмаётган чоғида врачларга.\n— Сен жаннатисан Зарифа! Сен жаннатисан!- дегим келади унинг руҳи покига. Мен бу мақоламни бундай ғамгин ва қайғули оҳангда якунламоқчи эмасдим. Начора?!\nМақолани бошдан охиригача эринмай ўқиб чиққанларга ўз миннатдорчилигимни билдираман — Мирёкуб Кобилов.\nTOP: ALIEXPRESS: HAFTANING ENG YAXSHI TOPILMALARI


“Ведомости”: Россиялик ҳарбийларга командировка пуллари катта бўлгани сабабли Сурияга боришни истовчилар борасида муаммо йўқ\nСуриядаги россиялик ҳарбийларнинг умумий сони 1500 нафарга яқинни ташкил қилмоқда, деб ёзмоқда “Ведомости” нашри. Бу ҳақда нашрга Россия Мудофаа вазирлигига яқин манба маълум қилган.\nМанбанинг ёзишича, бу фақатгина шартнома асосида ҳарбий хизматни ўтовчи зобитлар, аскарлар ва сержантларга тааллуқли. Уларга катта миқдорда сафар пуллари берилади ва шунинг учун Сурияга боришни истовчилар борасида муаммо кузатилмаяпти.\nАскар оналари қўмиталари иттифоқи раҳбари Валентина Мельникованинг айтишича, хорижда хизмат вазифасини ўтаётган россиялик ҳарбийларга қўшимча ҳақлар тўлаш масаласи Россиянинг “Россия Федерацияси томонидан халқаро тинчлик ва хавфсизликни қўллаб-қувватлаш ёки тиклаш бўйича фаолиятда иштирок этиш учун ҳарбий ва фуқаролик ходимларини тақдим қилиш тартиби тўғрисидаги” қонуни билан тартибга солинади.\nҚонунга кўра, Сурияда хизмат қилаётган зобитлар асосий маошларига қўшимча равишда кунига 62 доллар, аскарлар эса 43 доллар ҳақ олишади.


Бакиев қашшоқликни тугатишга ваъда берди\n15 май 2021, Тошкент вақти: 20:21\nҚирғизистон президенти Қурмонбек Бақиев мамлакатда қашшоқлик ва коррупцияга барҳам бериш учун курашишни ваъда қилди.\nУ иккинчи муддат президентлик учун қасамёд қилганидан сўнг сўзлаган нутқида мамлакатда барқарор ривожланишни йўлга қўйиш, миллий хавфсизликни кучайтириш ҳамда Қирғизистонда турмуш фаровонлигини ошириш ниятида эканини таъкидлади.\nУ ўтган ҳафтада ўтган президентлик сайловида сайловчиларнинг 77 фоизи овозини тўплаб ғалаба қозонди, деб топилди. Бироқ, мамлакат муҳолифати бу сайловни инкор қилган, Европада хавфсизлик ва ҳамкорлик ташкилоти эса танқид қилган эди. Шунингдек, АҚШ ҳукумати ҳам Қирғизистонни ўз халқаро мажбуриятларини бажармагани учун танқид қилди.


Пайариқ туман ҳокимлиги вакили банк ходимини калтаклади (Видео) - Darakchi\nПайариқ туман ҳокимлиги вакили банк ходимини калтаклади (Видео)\nЖАМИЯТ 14.01.2020, 17:35\nИжтимоий тармоқларда Самарқандда банк ходими калтаклангани акс этган видео тарқалди.\nМаълум бўлишича, «Халқ банки»нинг Пайариқ туман филиали ходими Икром Аралов туман ҳокимлиги ташкилий-назорат гуруҳи раҳбари Акбарали Эрназаров томонидан калтакланган. Айтилишича, банк ходими мажбурий меҳнатга қарши чиққани учун калтакланган. Видеода уларга қарата "50 марта ажратдим" деган шахс Пайариқ туман ҳокимининг қурилиш масалалари бўйича ўринбосари Отабек Абдуллаев экани, ҳозирда у лавозимидан озод этилгани айтилмоқда.\nТошкент шаҳар Европа яҳудийлари диний жамоасига тегишли синагога биноси бузилмайдиган бўлди\nЎзбекистонда оммавий эмланиш қачон бошланади?\nБир ҳафтада Ўзбекистонга 5899 дона кислород концентратори келтирилган\nИкки ярим яшар болани уриб ўлдирган Миллий гвардия ходими 19 йилга қамалди\nМутахассислар коронавирусдан даволанган беморда кейинчалик қандай касаллик ривожланишини ошкор қилишди\nХоразмда 20 ёшли қиз бир нечта аёллар томонидан самосуд қилинди\nДавлат тест маркази кириш имтиҳонлари юзасидан расмий баёнот берди\nБедарак йўқолган фарғоналик фуқаро топилди


12:23, 28.10.2020 // 117740\nЎзбек киносининг олтин фондидан муносиб жой олган «Суюнчи» фильми 38 йилдан буён экранлардан тушмай келмоқда. Томошабинлар учун ҳамон севимли ҳисобланган картина актёрларининг ҳаёти ва фаолияти доимо кўпчиликни қизиқтиради. Айниқса, фильмда Назира ролини талқин қилган Шаҳноза Шамсиева (Ҳамроева)нинг тақдири миллионлаб кино мухлисларда турли саволларни уйғотиши шубҳасиз. 1997 йилдан бери Африка қитъасидаги Замбия Республикасида истиқомат қилаётган Шаҳноза Шамсиева бугун, 28 октябрь куни 57 ёшини қаршиламоқда. Миролим Исажонов уюштирган қуйидаги интервью биринчи марта 2019 ноябрида «Kun.uz» сайтида эълон қилинган, актрисанинг таваллуд куни муносабати билан бу суҳбат айрим тўлдиришлар билан «Дарё»да такрор эълон қилинмоқда.\nФото: Шаҳноза Шамсиеванинг шахсий архивидан\nШахсий ҳаётимга тўхталадиган бўлсам, умр йўлдошим билан касбдошмиз. Уч нафар фарзандимиз, олти нафар неварамиз бор. Тўнғич ўғлим Шерзод оиласи билан Францияда яшайди. Қизим Райҳонни ҳам узатганман, у Замбияда истиқомат қилади. Кенжам Шуҳрат эса Жанубий Африкадаги олийгоҳларнинг бирида таҳсил олади.\n21:47 Кеча // 104804\n22:37, 13.05.2021 // 81673\n23:53 Кеча // 79580\n22:16, 13.05.2021 // 77236\n23:58, 13.05.2021 // 73603


Mimar Group компанияси Янгиҳаёт туманидаги кичик саноат зонасини қуриш лойиҳалари танловида ғолиб бўлди - Anhor\nAnhor Все посты Mimar Group компанияси Янгиҳаёт туманидаги кичик саноат зонасини қуриш лойиҳалари танловида ғолиб бўлди\nБугун бош вазир Абдулла Арипов раҳбарлиги остида “Сергели индустриал парк” кичик саноат зонаси фаолиятини ривожлантириш бўйича Ишчи гуруҳнинг йиғилиши бўлиб ўтди. Йиғилишда Янгиҳаёт туманидаги “Сергели индустриал парк”и объектларини лойиҳалаш, қуриш ва сотишни ташкил этиш бўйича танловга талабгорлардан келиб тушган таклифлар кўриб чиқилди. Очиқ танловда учта йирик қурилиш корхонаси ўз лойиҳалари билан иштирок этди.\nИшчи гуруҳ аъзоларининг яширин овоз бериши натижаларига кўра, Mimar Group МЧЖ ғолиб деб тан олинди, дея хабар беради Тошкент шаҳар ҳокимлигининг матбуот хизмати.\n“Mimar Group МЧЖ лойиҳасида асосан ишлаб чиқариш, савдо, хизмат кўрсатиш, меҳмонхона, логистика ҳамда маъмурий бинолар қурилиши режалаштирилган. Хусусан, режага кўра, тадбиркорлар ва харидорларга қулай логистика хизматлари кўрсатиш учун 12 400 квадрат метрли божхона омбори ва логистика маркази қуриш назарда тутилган.\nШунингдек, лойиҳа доирасида камида 13 000 янги иш ўрни яратилади ҳамда белгиланган вазифаларни амалга ошириш учун компания томонидан 116 млн. АҚШ доллари миқдорида инвестиция жалб этилади”, дейилади хабарда.\nНаманган вилоятида 22 та тарихий ёдгорлик йўқолиб кетиши мумкин


“Толибон” хорижлик аскарларга яна ҳужумлар бошлаш билан таҳдид қилди\n23:14 / 26.03.2021\n“Толибон” ҳаракати вакиллари Афғонистондан 1 майгача хорижлик аскарлар олиб чиқиб кетилмаса, уларга қарши жанговар ҳаракатлар яна бошланиши билан таҳдид қилди. Толибларнинг ушбу баёноти АҚШ президенти Жо Байден бу муддатгача Афғонистондан қўшинларни олиб чиқиб кетиш “қийин” бўлишини айтгандан кейин янграган.\n“Толибон”нинг айтишича, агар белгиланган муддатда қўшинлар олиб чиқилмаса, унда толиблар “мамлакатни озод қилиш учун хорижий қуролли кучларга қарши курашни давом эттиришга мажбур бўлади ва бу ҳолатда жавобгарлик Доҳада эришилган келишув шартларини бажармаган томон зиммасида бўлади”.\n2020 йил февралда Қатарда АҚШ ва “Толибон” ўртасида тинчлик сулҳи имзоланган. Унда Афғонистондан хорижий қўшинларнинг секин-аста олиб чиқилиши, асирларнинг озод қилиниши ва янги ҳукумат шакллантирилиши кўзда тутилган. Бироқ Байден маъмурияти Дональд Трамп президентлиги вақтида имзоланган келишувга қарамай, Афғонистонда 1 майдан кейин ҳам америкалик ҳарбийларни қолдиришни ўйламоқда.\nТаъкидланишича, ҳозирда Афғонистонда АҚШнинг 3,5 минг ва бошқа давлатларнинг 7 мингга яқин ҳарбийси бор.\n11:24 / 09.05.2021\nАраб денгизида катта миқдорда рус ва хитой қуроллари ортилган кема қўлга олинди


Ғазо секторидаги Рафах қочқинлар лагерида ўндан ортиқ фалатинлик ўлдирилди.\n05 март 2021, Тошкент вақти: 09:37\nУлардан етти нафари Исроил ракета хужумидан халок бўлган бўлса учтаси отишмалар чоғида нобуд бўлди.\nЯрадорлар сони 20 дан зиëд экани айтилмоқда.\nАйни пайтда Рафах лагери Исроил зирхли техникаси билан қуршаб олинди.\nИсроил қўшинлари фаластинликларнинг уйини бузишда давом этмоқда. Улар ўз ҳаракатларини Миср ва Исроил ўртасидаги хавфсизлик зонасини кенгайтириш зарурияти билан изохлашди.\nФаластинликлар эса ўз уйларини ташлаб қочишмоқда.


Хусусийлаштирилган корхоналарга кўмаклашиш ва рақобатни ривожлантириш давлат қўмитасига раҳбар тайинланди.\n03 март 2021, Тошкент вақти: 13:59\nЎзбекистон Президентининг 18 апрелдаги фармони билан Хусусийлаштириш, монополиядан чиқариш ва рақобатни ривожлантириш давлат қўмитаси ўрнида ташкил этилган Хусусийлаштирилган корхоналарга кўмаклашиш ва рақобатни ривожлантириш давлат қўмитасига раҳбар тайинланди.\nБу ҳақда хабар қилган “Кун.uz” ўз манбасига таяниб ёзишича,президент фармони билан бу лавозимга Ғуломов Равшан Аюбович тайинланган. Уни қўмита ходимларига бош вазир Абдулла Арипов таништирган. (Қўмита эндиликда бош вазир комплекси таркибида ҳисобланади, аввал бош вазир ўринбосари Рустам Азимов назоратидаги комплексда бўлган —таҳририят).\nУ шу кунга қадар Ўзбекистон Республикаси Тикланиш ва тараққиёт жамғармаси ижрочи директори лавозимида фаолият кўрсатиб келаётганди.\nҚўмитага 2014 йилдан буён раҳбарлик қилган Даврон Ҳидоятов ўтган ҳафтада ўтказилган видеоселектор вақтида ишдан олинган, кўп ўтмасдан Чилонзор туманига ҳоким этиб тайинланганди.


2. Ислом Каримов ва Ўзбекистон\n3. Биринчи Юртбошимиз руҳ поклари ҳаққи у киши ҳаёт йўллари ва фаолиятларини ўзимизча муҳокама қилмайлик!\nkun.uz, daryo.uz, qalampir.uz деган сайтлар нима учун энди гапиряпти? Эртанги кунни ҳам ўйлаб яшайлик ахир... Президент Шавкат Мирзиёев биз қалам аҳлига ошкоралик, очиқликни бердилар, тўғри. Лекин бу хоҳлаган нарсаларни ёзавериш дегани эмаску! Азизлар биз андиша, меҳр-оқибат каби умрбоқий қадриятлар, эзгу фазилатларимиз билан дунёга танилганмиз.\n4. Ибратнинг муносиб издоши


Мамлакатимизда амалга оширилаётган ислоҳотлар самараси тарзида қайта чирой очган қишлоқда аҳолига маданий-маиший хизмат кўрсатиш тармоғи, тикувчилик корхонаси, замонавий илм масканлари, кутубхона, стадион, спорт заллари, истироҳат боғи, ИИБнинг ҳудудий таянч шохобчаси каби ўнлаб замонавий бинолар қад ростлади.\nТурли миллат вакиллари истиқомат қилувчи «Эшонобод» маҳалласи бугун таниб бўлмас даражада ўзгарди. Обод қишлоқ кўчалари, кўркам ҳовлиларга монанд тарзда умумий ўрта таълим ва МТМ масканлари, аҳолига хизмат кўрсатиш шохобчалари ишга туширилди.\n—Чекка бир қишлоқда бундай ободончиликлар амалга оширилгани кишини бениҳоя мамнун этади,-дейди Россиянинг Ўзбекистондаги фавқулодда ва мухтор элчиси Владимир Тюрденев. — Замонавий мактаб биносининг янги ўқув қўлланмалари ва дарсликлар билан таъминлангани, ўқувчилардаги билим олишга бўлган интилишлар, жисмоний тарбия ва спортни ривожлантириш асосида иш олиб бораётган турли соғломлаштириш тўгараклари киши ҳавасини келтиради. Очиғи, спорт машғулотлари ўтказишга ихтисослашган бундай замонавий биноларни ҳамма жойда ҳам топиб бўлмайди. Ўқувчилар билан суҳбатда уларнинг рус тилини мукаммал ўрганишга бўлган интилишларини кўриб бағоят мамнун бўлдим. Дарс жадвалларида ҳафтасига 2 соат рус тили дарси ўтилаётган бўлса-да, болаларнинг рус адабиётини мунтазам ўқиб-ўрганиши, шу тильда мустақил ўзаро мулоқот қилиши натижасида анча бийрон сўзлашмоқда. Бу таълим тизими борасида олиб борилаётган ислоҳотлар самарасидир.\n— Ўзбекистон Республикаси Президенти Шавкат Мирзиёев амалга ошираётган ислоҳотларда тўлиқ ўз аксини топган «Обод қишлоқ» дастури доирасида бу ерда амалга оширилган бунёдкорликлар ҳар қандай кишини ҳаяжонга солади. “Эшонобод”да ўзбек, рус, тожик, қозоқ, қирғиз миллатларининг ўзаро ҳамжиҳат, бир оила аъзоларидек яшаётгани бизни жуда хурсанд қилди, — дейди Тожикистон Республикасининг Ўзбекистондаги Фавқулодда ва мухтор элчиси Содиқ Имомий. — Аҳоли бандлигини таъминлаш борасида ишга туширилган корхоналар албатта яқин келажакда бу қишлоқ иқтисодиётини янада юксалтиради. Таълим, маданият ва спортни ривожлантириш учун қурилган иншоотлар ёш авлодни баркамол тарбиялашга йўналтирилгани билан аҳамиятлидир.\nДарҳақиқат эшонободликлар бугун «Обод қишлоқ» дастури доирасида барпо этилган шинам уй-жойларда истиқомат қилмоқда. Ҳар қадамда бунёдкорлик натижалари кўзга ташланаётир.\n— Муҳтарам Президентимиз ташаббуслари билан олиб борилаётган ислоҳотларда одамлар турмуш маданиятини юксалтириш бош вазифа қилиб белгиланган,-дейди биз билан суҳбатда Республика Маҳалла ва оилани қўллаб-қувватлаш вазири ўринбосари, Ўзбекистон Қаҳрамони Собиржон Турдиев. — «Обод қишлоқ», «Обод маҳалла», «Обод марказ» ҳамда инвестиция дастурлари барча жойларда ижтимоий муаммоларни бартараф этиш, равон йўллар қуриш, жисмоний тарбия ва спортни ривожлантириш орқали аҳоли саломатлигини тиклашда катта натижалар бермоқда.\n“Эшонобод”га олдин ҳам кўп бора ташриф буюрганман. Бугунги кўриб турган кўркам бинолар ўрнида ташландиқ ва пастқам уйлар жойлашганди. Кўчалар таъмирталаб, аҳоли бандлигини таъминлаш борасида талайгина муаммолар мавжуд эди. Бугун бу борада ҳавас қилса арзигулик ишлар қилинганлигига гувоҳ бўлиб турибмиз. МТМ ва мактаб бинолари, МФЙ замонавий кўринишга эга бўлди. 3-сектор ҳамда Давлат хизматлари кўрсатиш бўлими, аҳолига тиббий хизмат кўрсатиш маркази фаолиятининг йўлга қўйилиши қишлоқ аҳолисини ниҳоятда мамнун этмоқда. Бу қишлоқнинг кўп миллатли аҳолиси доимо ўзининг меҳр-оқибатлилиги билан ном чиқариб келган. Кам таъминланган ва ижтимоий ҳимояга муҳтож оилаларнинг муаммолари оқсоқоллар даврасида ечим топади. Ҳеч ким камчилигини рўкач қилиб идорама-идора чопмайди. Бу ҳам ибратли бир турмуш тарзи ҳисобланади.\n“Эшонобод”да фойдаланишга топширилган “Хўжакент текстиль групп” МЧЖ 500 нафар қишлоқ аёлларини иш билан таъминлади. Бу ердаги чеварлар уч ой давомида махсус курсларда Меҳнат биржаси томонидан ажратилган субсидиялар асосида ўқитилиб, ноёб мутахассисликни эгаллашди. Энди эса, бежирим кийим-бошлар тикишмоқда. Туркия, Германия, Япония каби илғор давлатлар технологияси асосида ишлаб чиқарилаётган 10 турдан ошиқ маҳсулотлар ички ва ташқи бозорга тақдим этилади. Буларнинг барчаси эшонободликлар турмуш маданияти юксалаётганидан далолатдир.


Устоз Алижон қори: «Қуръон таълими бошланади деган хушхабарлар билан келдик» | Azon.uz - Ахборот-таҳлилий портал\n1853 17:30 10.06.2021\nШу кунларда Ўзбекистон Мусулмонлар идораси раиси, муфтий Усмонхон Алимов бошчилигидаги бир гуруҳ уламоларнинг Андижон вилоятига сафари давом этмоқда.\nТашриф давомида жомеъ масжидлар, маҳалла гузарлари, олис ва чекка ҳудудларда кенг халқ оммаси билан маънавий-маърифий учрашувлар, аҳоли вакиллари билан юзма-юз мулоқотлар амалга оширилмоқда. Бу каби учрашувларда муфтий Усмонхон Алимов юртимизда Қуръон мактабларини ташкил этиш режаси ишлаб чиқилаётганлиги ҳақида хабар берган эди.\nБундан бир неча кун олдин устоз Мубашшир Аҳмад диний таълим бўйича муфтийга қилган мурожаатида диний таълимга қонуний рухсат берилиши бўйича ҳукуматимизга, лозим бўлса, шахсан Президентимизга амалий таклиф берилиш кераклиги, диний таълим, бу биринчи навбатда миллий тарбия эканлиги, халқимизнинг диний таълимга бўлган эҳтиёжини қондириш кечиктириб бўлмас масалага айланиб улгурганлиги таъкидланган эди.\nШунингдек, халқимизга диний таълим нечоғлик муҳим эканлигини Azon.uz бош муҳаррири Абдулазиз Муборакнинг «Боламни черковга бераман...» сарлавҳаси остида эълон қилинган мақоласида ҳам кўришимиз мумкин. Бу мақолалардан сўнг бугунги кундаги юртимизда Қуръон мактабларини ташкил этиш каби хушхабар барчамизни қувонтирди. Бу хабар юзасидан устоз Алижон қорини муфтий ҳазратларининг сўзларига асосланиб маълум қилишича, юртимизда Қуръон мактабларини ташкил этиш режаси ишлаб чиқилмоқда. Андижонга сафарнинг мақсади ҳам шу бўлгани айтилмоқда. Устоз Алижон қори Андижондаги учрашувларда муфтий ҳазратлари билан бўлган суҳбат жараёнини шундай таърифлаган:\n«Муфтий ҳазратлари ҳам айтганларидек, Қуръон мактаблари давлат раҳбарияти бош қотираётган масалалардандир. Ушбу Каломни улуғларимиз қандай етказган бўлса, бугун ана ўша ҳолатда ёшларга ўргатмоқ лозимдир. Амир Темур бобомиз даврларида Ҳазрати имом Жазарий келган пайтларда бизнинг ўлкамиз Қуръон маркази бўлган. «Қандай қилиб яна шундай марказ қилсак экан?», деган умид билан ҳаракат қилаяпмиз. Биз сизларга мана шу хайрли ишларни дарагини бермоқдамиз. Албатта бу сўзларни эшитиб ҳар бирингиз қувонасиз деб ўйлайман.\nСизларга айтилаётган ушбу хайрли ишлар башорати Аллоҳнинг фазли билан ижобат бўлиши учун дуода бўлсангиз, Аллоҳ ижобат қилиб яна заминимиз Қуръон марказига айланса... Албатта бунда юқорида айтиб ўтганимдек Андижон мадрасаси, Андижон қорилари ўтган ота-боболаримизнинг мактаблари бу ердаги таълимда биринчи бўлиб инобатга олинади. Сизга бироз аввал айтдим, диний маслаҳатчиларимиз билан шу масалада бош қотирар эканмиз, бу ерда албатта Андижон мактабларидан таҳсил учун андоза олинади. Уларнинг услубларида юртимизда Қуръон таълими бошланади деган хушхабарлар билан келдик» – деб сўзларига илова қилган Алижон қори.\nРеспубликамизда Қуръон марказлари очилиши бўйича Azon.uz бош муҳаррири Абдулазиз Муборак ҳам Андижонга бориб вазиятни ўрганди ва бу мавзу юзасидан Муҳаммад Айюб домла билан суҳбатлашди.\nАбдулазиз Муборакнинг берган саволларига Муҳаммад айюб домла шундай жавоб берган:\n– Қуръон марказлари очилади. Аввало марказлар концепцияси ишланяпти, бу иш ҳали охирига етмаган. Кейин Ўзбекистонда мавжуд қориларнинг ижоза масаласи бор. Иккинчи босқичда, мадрасалар қошида конкурслар сонини ошириш масаласи кўриб чиқиляпти. Лекин ҳали аниқ эмас.\nТошкентда тўртта Қуръон маркази очилади. Уларнинг иккитаси диний идорага, иккитаси давлатга тегишли бўлади. Шунингдек ёш чеклови масаласида ташвиш қиляпмиз. Ёш чегарасини олиб ташлаш масаласини муҳокама қиляпмиз.\nМақола ҳақида гапирган Муҳаммад Айюб домла: «Сизнинг мақолангиз ҳам сабаб бўлдими билмадим, лекин олдин ҳам бизда шу режа бор эди. Ёш чегарасини олиб ташлаш кўриб чиқилган», - деди.\nИншааллоҳ, Қуръон ва илм марказлари очилса, юртимиздан бухорийлару марғилонийлар чиқса, нур устига нур бўлар эди.\nЎзбекистон мусулмонлар Андижон Қуръон Махсус\nФуқаролик олиш учун узлуксиз беш йил яшаш талаб этилмайди\n310 13:50 15.06.2021\nКоронавирусдан соғайганлар сони юз мингга яқинлашди\n130 11:40 15.06.2021\n942 22:05 14.06.2021\n193 14:00 14.06.2021\n258 11:20 14.06.2021\n418 21:35 13.06.2021


31118 Ўқиш режими + -\nЛайло Наталья Баходиридан Гўзал таржимаси\nКиши оғир мусибату чорасиз қийинчиликларни ёки илҳомбахш бахту омадни мультфильмдаги пуфак ичида яшовчи қизча каби қарши олиши керак. Қизча билан нимаики содир бўлмасин, келаётган ҳар бир нарса пуфак деворларига урилиб, қайтиб кетаверади. Шар ичига кира олмагани учун қизчага ҳеч қандай зарар етказолмайди.\nҲар бир мўмин киши ҳам ана шундай пуфакка эга бўлиши мумкин. Унга эришиш учун эса шукроналик, сабр, итоаткорлик, Яратган Аллоҳга муҳаббат қилиш ва буюрган амрларига сўзсиз риоя этиш илмларини ўрганиш даркор.\n«Бир гуруҳ ансорлар Расулуллоҳ соллаллоҳу алайҳи васалламдан нарса сўрашган эди, у зот уларга бердилар. Кейин яна сўрашди. Уларга яна бердилар. Ниҳоят, у зотнинг ҳузурларидаги нарсалар тугади. У зот: «Ҳузуримда бирор яхшилик бўлса, уни сизлардан сақлаб қолмайман. Ким иффатталаб бўлса, Аллоҳ уни иффатли қилади. Ким ўзини беҳожат тутса, Аллоҳ уни беҳожат қилади. Ким сабр қилса, Аллоҳ уни сабрли қилади. Ҳеч кимга сабрдан кўра яхши ва кенг қамровли ато берилмаган», дедилар».\nИзоҳ: «иффат» сўзи ҳаром, номақбул ишлардан ўзини тийишни англатади. Бу ўринда ҳаромдан ҳамда бировнинг қўлидаги нарсани сўрашдан ўзини тийиш, таъмагир бўлмаслик назарда тутилмоқда. Бу ерда ҳозирги ўзбек тилида аёлларга нисбатан ишлатиладиган ҳаё, уятчанликдан кўра кенгроқ маънолар кўзда тутилган.\n«Набий соллаллоҳу алайҳи васалламга бир хурсандчилик иш(нинг хабари) келса ёки у ҳақда башорат берилса, Аллоҳга шукр қилиб, саждага йиқилар эдилар» (Абу Довуд ва Термизий ривоят қилганлар).\nИмом Термизийнинг лафзида:\n«Набий соллаллоҳу алайҳи васалламга хурсанд бўладиган ишнинг (хабари) келган эди, Аллоҳга сажда қилиб йиқилдилар», дейилган.\nЮқоридаги ҳадислардан кўриниб турибдики, мўмин кишининг икки хислати: сабрлилик ҳамда шукроналик – доимий бахтиёрлик ҳиссини таъминловчи йўриқномалар. Бахт – барқарордир. Чунки унинг туганмас булоғи кишининг ўзининг ичида, ташқарида эмас.\nСабр – кишининг янги ўзлигига эшикларни катта очади. Аммо сабр ҳам турлича бўлади: мажбурий ва ихтиёрий. Мажбурий сабрни гўёки сабр қилишдан бошқа йўл йўқ, деб хулосага келганлар қиладилар. Ва уларнинг сабрлари худди жазирама саҳрода адашиб, тўхтовсиз ташналикдан қийналаётган йўловчиники кабидир. Чунки улар сабрларида тоқатли бўлолмай, ғазаб ва тушкунлик ўртасида ўзларини қаерга қўйишни билмайдилар. Ихтиёрий сабрда киши ўзининг эркини англаган ҳолда Аллоҳ учун сабр қилади. Ва шу билан бирга нохуш вазиятдан эсон-омон чиқиб кетиш ниятида ҳолатни доимий назорат қилиб, яхши имкониятларни ишга солади. Бундай одам бугунги кунига рози бўлади, чунки уни Аллоҳ учун қабул қилган. Кўрилаётган чоралар мавжуд вазиятни енгиллаштирмаса-да, эртасидан ҳам рози бўлади. Айнан мана шунга “хотиржамлик пуфаги” дейилади. Руҳий ҳамда ёруғ дунёда мустаҳкам ирода ила турган ҳолда турли йўналишларда ҳаракатланиш – турли ҳолатларни енгиб ўтиш демакдир.\nБахт муюлишнинг ортида\nЎша, кейинги муюлишнинг ортида бахт излашни бас қилинг. У ерда нимаики бўлмасин, бу – бахт, ундан олдингиси ҳам бахт эди. Биз бутун умр бахтни келажакда кутамиз, натижада бир-икки кун уни ҳис қиламиз-да, яна кутишда давом этамиз. Мана шуларни англаганимиз заҳоти ҳар куни ҳаммаси яхши бўлади. Муюлиш ортидаги «яхшилик» қанчалик ажойиб бўлмасин, у тезда одатийга айланади ва биз ҳар доимгидек кейинги кўча бурилишидаги янгиликни кута бошлаймиз. Агар киши бахт ҳақидаги қарашларини ўзгартира олса, ҳаётда юз берадиган ноҳақлик, йўқотишлар, аламларга қарамасдан бахтли бўла олади. Ҳар бир муюлишда уни енгилликлар эмас, қийинчиликлар кутиб турса-да, бахтиёрлик ҳиссини йўқотмайди.\nИлоҳо, барчамиз ҳаётимизнинг ҳар бир сониясига шукроналар келтириб, рози бўлиб, сабр ила яшашни ўрганайлик. Ахир, «яхшиликлар» эрта-индинда эмас, бугун – ҳозир яшаётган кунимиздадир.\nАллоҳнинг зикри Аллоҳнинг бандаларига нисбатан одобни пайдо қилади (4-қисм)\nСОЛИККА ҚИЛИНАДИГАН НИДОЛАР\n“Хадичаи Кубро” аёл-қизлар ўрта махсус Ислом билим юртида яна бир китоб тақдимоти\nБугун 23 май 2018 йилда Хадичаи Кубро аёлқизлар ўрта махсус Ислом билим юртида Пошшахон Эшонхон қизининг Аёл мўътабар зот номли китобининг тақдимоти бўлиб давоми...\n12:18 / 23.05.2018 2333\nРамазон суҳбатлари 6-кун\nАсссаламу алайкум Сайтимизнинг азиз фойдалаанувчилари. Навбатдаги суҳбатимиз бугунги куннинг долзарб мавзуларидан бири бўлган қўшхотинлик ҳақида. Сиз бунга давоми...\n10:55 / 08.02.2017 2009\nҲадис №10: Ҳалол-покиза юрган кишининг амали мақбулдир!\nАбу Ҳурайра розияллоҳу анҳудан ривоят Расулуллоҳ соллаллоҳу алайҳи васаллам дедилар «Аллоҳ покдир ва фақат пок нарсанигина қабул қилади. Албатта, Аллоҳ давоми...\n23:51 / 31.10.2016 1716\nВатандошларимиздан Имом Бухорий, Имом Термизий каби ўз даврининг етук алломаларига устозлик қилган Муҳаммад Ибн Яҳё АзЗуҳайлий раҳматуллоҳи алайҳ билан қизиқ давоми...\n07:54 / 01.12.2016 1794\n14:24 / 02 июль 5450\n17:58 / 25 июнь 2729\n18:48 / 26 май 3723\n09:28 / 25 май 3272\n15:01 / 24 май 2887\n11:17 / 14.01.2020 127661


Сурхондарёда фермернинг ерини 120 миллион сўмга сотаётган шахс ушланди\n13:50 / 14.04.2021\nСурхондарёда фермерлардан бирига тегишли бўлган 40 сотих ерни 120 миллион сўмга сотаётган фирибгар ушланган. Бу ҳақда Бош прокуратура ҳузуридаги Иқтисодий жиноятларга қарши курашиш департаменти хабар бермоқда.\nМаълум қилинишича, Бош прокуратура ҳузуридаги Департаментнинг Бандихон туман бўлими томонидан ўтказилган тезкор тадбирда, фуқаро А.Ж. шу туманда фаолият олиб борадиган «Я.Н.» фермер хўжалиги ҳудудидан ер сотаётганда ушланган.\nҚайд этилишича, А.Ж. фуқаро С.нинг ишончига кириб, «Я.Н.» фермер хўжалиги ҳудудидан 40 сотих ер майдонини шахсий томорқа сифатида фойдаланиш учун олиб бериб, танишлари орқали унинг номига расмийлаштириб бериш эвазига 120 миллион сўмни фирибгарлик йўли билан олган вақтида ашёвий далиллар билан ушланган.\nТаъкидланишича, мазкур ҳолат юзасидан А.Ж.га нисбатан Жиноят кодексининг 168-моддаси (фирибгарлик) ва 28, 211-моддаси (пора бериш) билан жиноят иши қўзғатилиб, тергов ҳаракатлари ўтказилмоқда.\nСамарқандда фермернинг ўғли отасига тегишли ерни сотаётганда ушланди\nСурхондарёда каналнинг муҳофаза майдонидаги ерни 75 миллион сўмга сотмоқчи бўлган шахс ушланди


Гаитидаги зилзила қурбонлари сони 2189 кишига етди\n19 Август 2021 11:28\nHAVANA.TASS -Kazinform - 14 август куни Гаитида юз берган зилзила қурбонлари сони 2189 кишига етди, 12 мингдан ортиқ одам жароҳат олди. Бу ҳақда чоршанба куни республика Фуқаро муҳофазаси бошқармаси маълум қилди, дея хабар беради Kazinform TASSга таяниб.\nБўлим маълумотларига кўра, Жанубий департементда 1832 та киши, Гранд Ансда 218 та киши, Ниппда 137 та киши ва шимоли -ғарбийда 2 та киши вафот этган. Шунингдек, 12 268 та ярадор рўйхатга олинган.\nМинтақадаги 100 мингдан ортиқ бино тўлиқ ёки қисман вайрон бўлган, айни пайтда қутқарувчилар вайроналар остидан одамларни қидиришда давом этмоқда.\nЭслатиб ўтамиз, 14 август куни эрталаб Гаитида 7,2 магнитудали зилзила содир бўлди. Зилзила маркази қарийб 125 минг аҳолиси бўлган Ле Қует коммунасидан 40 км узоқликда, қарийб зилзила маркази 10 км чуқурликда жойлашган. Жануб, Гранд Анс ва Нипп бўлимлари жиддий зарар кўрди.\nҲукумат бир ойга фавқулодда ҳолат жорий этди.\nДушанба куни кечқурун Гаитида содир бўлган даҳшатли зилзиладан сўнг, Грейс тропик бўрони ҳам авжига чиқди. Бу қурбонларга ёрдам кўрсатишни ва тирик қолганларни қидиришни янада мураккаблаштирди.\nГаити 2010 йилда юз берган, 200 мингдан зиёд одам ҳалок бўлган ва 1,5 миллион одам бошпанасиз қолган даҳшатли зилзиладан кейин ҳали ҳам асл ҳолига қайтмаган. Ҳатто президент саройи ҳам ҳали тикланмаган.\nБош вазир Ариэль Анри бир ойга яқин муддат иш бошлагач, фалокат оқибатларини 11 йил аввалгиларидан кўра самаралироқ ва уюшган ҳолда ҳал қилишга ваъда берди.


Тадбиркор маънавиятли бўлмаса...\nакционерноцый коммерческий Народный банк Республики Узбекистан\nС начала работы biznes-daily.uz 6 924 184\nГлавная "МЕНИНГ МУЛКИМ - ЧАСТНАЯ СОБСТВЕННОСТЬ" Тадбиркор маънавиятли бўлмаса...\nОдатда негадир “маънавиятли” деганда кўпчилик фақат зиёлиларнигина тушунишади. Гўё маънавиятлилик бошқалар учун у қадар муҳим аҳамият касб этмайдигандек. “Ҳамма олим бўлаверса, қўйларни ким боқади”, деган иддаони ҳам кўпчиликдан эшитаман. Эшитаману, ўйга толаман. Нима учун кўпчилигимиз моддий бойликка бу қадар ўчмизу, аммо маънавий бойликка келганда, уни айрим тоифа одамлар учунгина зарур деб ҳисоблаймиз? Нега китоб ва газета ўқиш талаба, ўқитувчи, олим, ёзувчи ёки журналистнинггина иши бўлиши керак? Қолганларчи?\nҲеч эътибор берганмисиз, айрим хусусий дўконлардан ўсмирлар ҳам бемалол сигарета харид қилаверишади. Нега, дейсизми? Чунки дўкон очган хусусий тадбиркор шу маҳаллада истиқомат қилади, деярли ҳаммани танийди ва табиийки, кимлар чекишию, кимлар чекмаслигини билади. Қонунан тақиқланганига қарамай, кашанда отанинг фарзандига бемалол сигарета сотаверади. Эътироз билдирсангиз, жавоби тахт: “Бу фалончининг фарзанди-ку, отаси чекишини биламан, отасига оляпти, ахир”.\nАслида бу ерда фақат тадбиркорнигина қоралаш ҳам тўғри эмас. Ўсмир ўғлини дўконга айни шу мақсадда юборган ота ҳам айбга тенг шерик. Лекин, тадбиркор ўсмирни бир марта қуруқ қайтарса, отанинг ўзи чиққанда эса унга қонунни тушунтирса ва вояга етмаганларга тамаки маҳсулотлари сотишга ҳаққи йўқлиги, шунинг билан бирга, бу иши фарзанди тарбиясига салбий таъсир қилишини уқтиришга уринса бўлади-ку. Чиндан ҳам, бугун отаси учун бемалол сигарета харид қилаётган ўсмир эртага ўзи учун ҳам сотиб олмайди деб ким кафолат беради? Лекин тадбиркор энг осон йўлни танлайди ва, гарчи ноқоқнуний бўлса-да, харидорнинг талабини қондиради. Хўш, бу тадбиркорни маънавиятли дея оламизми?\nОммавий ахборот воситалари томонидан жуда кўп бора танқид қилинган ҳолатларни яна бир бор ёдга олсангиз, у ерда ҳам тадбиркор маънавияти муҳим жиҳат эканлигини ҳис қилишингиз мумкин бўлади. Бу — дафтарлар устидаги суратлар ва кийимлардаги ёзувлар масаласи.\nБундай маҳсулотларнинг ёшлар тарбиясига салбий таъсир кўрсатиши борасида анчагина гап-сўзлар бўлди, фикр-мулоҳазалар айтилди. Шундай асосли танқидий фикрлар натижаси ўлароқ, дафтарлар масаласида анчагина ижобий ўзгаришлар юз берди. Бугунги кунда савдо расталарида муқоваси очиқ-сочиқ кийинган ғарб “юлдузлари”нинг суратлари билан тўлган дафтарлар деярли кўринмай қолди. Аммо кийим-кечаклар ва ёшлар учун зарур бўлган бошқа буюмлар дизайни масаласида ҳали-ҳамон етарлича салбий ҳолатлар учраб турибди.\nЯқинда “Чорсу”дан қизимга боғча болалари учун мўлжалланган халтача изладим. Бунга қадар уч-тўрт ёшли гўдаклар учун тайёрланган халтачаларда юрак сурати ва LOVЕ сўзини кўришим мумкинлигини ҳатто тасаввур ҳам қила олмасдим. Лекин бозорни кезар эканман, айни шундай ҳолатга гувоҳ бўлиб, жуда ажабландим. Дастлаб кўзларимга ишонмадим ҳам, лекин, минг афсуски, кўраётганларим туш эмас эди. Расталарда қатор қилиб осиб қўйилган бир-биридан бежирим халтачаларнинг аксарияти шундай безатилганди. Гуллар, жонзотлар, мультфильм ёки эртак қаҳрамонларининг суратларидан фойдаланилган халтачани анча вақт қидирдим, лекин... Мана, мен кутгандек жонзотнинг сурати ва гул туширилган халтача, бироқ унда... айиқча гул ва юрак ушлаб турибди, пастига эса LOVЕ деб ёзилган... Сал наридагисида эса сичқонча каттагина юракни боши узра кўтариб турибди, юрак ичида эса яна ўша сўз...\nМенинг айнан қандай халтача излаётганимдану, дилимда кечаётган ҳиссиётлардан бехабар тадбиркор яна бошқа рангдаги ва бошқача суратлар билан безатилган маҳсулотларни тавсия қила бошлади, афсуски улар ҳам ўша нуқсондан холи эмасди. “Ҳамма оляпти...” Бу ишонч билан айтилган жумла ҳам тадбиркорнинг маънавияти қай аҳволдалигининг исботи эмасми?\nЎйланиб қоламан баъзида... Тадбиркор маънавиятли бўлмаслигининг оқибати нималарга олиб келиши борасида фикр юритиб кўрмаймиз, “Ҳа, энди унинг касби сотиш бўлгандан кейин харидоргир маҳсулот олиб келади-да”, — деймиз ҳам. Аммо ўша маҳсулот нега харидоргир бўляпти, дея ўйлаб кўришга ярамаймиз.\nЯқинда инсон руҳияти ҳақида бир мақола ўқиб қолдим. Унда айтилишича, инсон руҳиятида унга қандайдир янгича қараш ёки ҳиссиёт уйғотадиган маҳсулотларга бўлган қизиқиш устунлик қилар экан. Айни шу жиҳат маҳсулот ишлаб чиқарувчиларини унинг шакл-шамойили, қадоғи, дизайни устида муттасил ишлашга, ва, табиийки, янгилик яратишга ундар экан.\nМақоланинг шу ўрнигача кўтарган масалага аҳамиятсиздек қарайдиганлар ҳам топилар, эҳтимол. Лекин ҳар бир катта муаммо кичик муаммоларнинг йиғиндисидан келиб чиқишини ёддан фаромуш қилмаслик керак, албатта. Ахир айни кунда аксарият юртдошларимизнинг диққат марказида турган ҳамда жиддий муҳокама мавзусига айланган LOVЕ-STORY ни яратиш ва уни тўй маросимида катта экранда намойиш қилиш ўз вақтида хизматнинг янги бир тури сифатида айнан “тадбиркорлар” (шу ўринда қўштирноқ ишлатиш мантиқан тўғри, назаримда) томонидан таклиф этилмаганмиди? Ёки дабдабали тўйларни “безаётган” саноқсиз автомобиллар карвони ҳам вақтида “хизмат кўрсатиш”нинг янгича кўриниши бўлганлигини инкор қила оламизми?\nЎз даврида янги бўлган бу хизмат кўрсатиш турлари бошқаларнинг назарига тушиб, унга бўлган талаб ошди, натижада эса бу бутун бошли бир “саноат”га айланди. Ана шу “саноат”нинг бошидан турган “тадбиркор”лар маънавиятли бўлганда, балки ўша вақтнинг ўзида унинг оқибатини ўйлаб, у келтирадиган даромаддан ҳам кўз юмган бўлармидилар? Билмадим, ишонч билан “шундай” дея олмайман, албатта. Лекин маънавиятли тадбиркор, назаримда, фаолиятдан келувчи даромадни миллат маънавиятига етказилувчи зарардан устун қўймайди.\nҚотиллик ва жиноятчиликни тарғиб этувчи “замонавий детектив”лар, иккита бемаъни қўшиқ билан эстрада оламининг “юлдузи”га айланаётган шахсларнинг суратлари биринчи бетини безаётган, саҳифалари тўқиб чиқарилган “воқеий ҳикоялар” ва “сохта юлдузлар”нинг шахсий ҳаётига оид материаллар билан тўлиб-тошган газета ва журналлар, уларнинг асабга тегувчи “қўшиқлари”дан иборат хит-парадни ўтказаётган радиостанциялар, ўзбек тилининг қонун-қоидасидан мутлақо бехабар “журналистлар” фаолият юритаётган сайтлар... булар ҳам “тадбиркорлар”нинг фаолияти натижаси эмасми ахир?\n“Ўзбекистонда адабиёт ва санъат, маданият, оммавий ахборот воситалари, маънавият ва маърифат бизнесга айланмаслиги шарт ва биз бунга ҳеч қачон йўл қўймаймиз”, — деган эди президент Шавкат Мирзиёев Ўзбекистон ижодкор зиёлилари вакиллари билан учрашувдаги маърузасида. Менимча, бу соҳаларнинг бизнесга айланишига йўл қўймаслик — вазифанинг ярми, қолган ярми эса тадбиркорлар маънавиятини юксалтириш борасида тегишли ишларни амалга оширишдир. Бозорларимизга четдан бирор бир маҳсулот олиб келар экан, ҳар бир тадбиркор унинг сифати ва харидоргирлигига эътибор қаратиш билан бир қаторда унинг миллат маънавиятига салбий таъсири борасида ҳам жиддийроқ ўйлаб кўриши жоиз...


Витамин Е – medu.uz – Дорилар ҳақида маълумотлар ўзбек тилида\nHome Йўриқномалар Витамин Е\nПрепаратнинг савдо номи: Витамин Е\nТаъсир этувчи модда (ХПН): Tocopherol\nДори шакли: капсулалар 200 мг ва 400 мг\nТаъсир этувчи модда: альфа-токоферилацетат – 200 мг ва 400 мг.\nЁрдамчи модда: кунгабоқар мойи.\nКапсула қобиғининг таркиби: желатин, глицерин, тозаланган сув, натрий бензоати Е-211.\nТаърифи: овал шаклли, чокли, оч-сариқ рангли юмшоқ желатин капсулалар.\nФармакотерапевтик гуруҳи: Витаминлар, Бошқа витаминлар.\nЕ витамини антиоксидант восита бўлиб ҳисобланади, хужайралар пролиферацияси, тўқима метаболизми жараёнларида иштирок этади, эритроцитлар гемолизини олдини олади, юқори ўтказувчанлик ва капиллярларнинг мўртлигини олдини олади.\nПрепарат атеросклероз, юрак мушакларида ва скелет мушакларида дегенератив-дистрофик ўзгаришлар ривожланишига тўсқинлик қилади, миокардни озиқланиши ва қисқарувчанлик қобилиятини яхшилайди, миокард томонидан кислородни истеъмол қилинишини камайтиради. Эркин радикал реакцияларни тормозлайди, хужайравий ва субхужайравий мембраналарни шикастловчи пероксидлар ҳосил бўлишини олдини олади. Гем ва гем сақловчи ферментлар – гемоглобин, миоглобин, цитохромлар, каталаза, пероксидаза синтезини рағбатлантиради.\nНуклеин кислоталар ва простагландинлар метаболизмида, хужайра нафас циклида, арахидон кислотаси синтезида иштирок этади.\nТўқима нафасини яхшилайди, оқсиллар (коллаген, фермент, структур ва скелет ва силлиқ мушаклар, миокарднинг қисқарувчи оқсиллари) синтезини рағбатлантиради, А витаминини оксидланишдан ҳимоя қилади, холестерин синтезини ингибиция қилади, қон плазмасида липидлар даражасини нормаллашишига ёрдам беради. Тўйинмаган ёғ кислоталари ва селенни (электронларни ташилишининг микросомал тизими компоненти) оксидланишини тормозлайди.\nФагоцитозни фаоллаштиради ва эритроцитларнинг нормал резистентлигини тутиб туриш учун қўлланади. Юқори дозаларда тромбоцитлар агрегациясини олдини олади. Одамда репродуктив тизимга яққол ижобий таъсир кўрсатади.\nОрганизмда Е витамини бўлмаганида (Е авитаминози) скелет мушакларида дегенератив ўзгаришлар ривожланади, капиллярларнинг ўтказувчанлиги ва мўртлиги ошади, уруғ каналлари, мояк эпителийси ҳаддан ташқари ўсади. Эмбрионларда қон қуйилиши юзага келади, уларни она қорни ичида ўлими юз беради. Шунингдек нерв хужайраларида дегенератив ўзгаришлар ва жигар паренхимасини шикастланиши ҳам аниқланган.\nУ витамини етишмовчилигида қон зардобида оқсиллар концентрациясини ва жигар ва уруғ суюқлигида нуклеин кислоталарининг даражасини пасайиши кузатилади.\nОдамда Е витаминини етишмовчилиги озиқланишни ўзига хос хусусиятлари (масалан овқатда ўсимлик ёғларини бўлмаслиги) ёки турли касалликлар, масалан жигар, меъда ости бези ва бошқалар билан боғлиқ бўлиши мумкин.\nЮборилган дозанинг тахминан 50% меъда-ичак йўлларидан сўрилади, қондаги максимал даражасига 4 соатдан кейин эришилади. Сўрилиши учун ёғ кислоталари, ёғларни мавжудлиги, меъда ости безининг нормал функцияси талаб этилади. Сўрилиш жараёнида Е витаминининг хужайра ичида ташувчилари бўлган липопротеидлар билан мажмуа ҳосил қилади. Асосан лимфага, кейинчалик – умумий қон оқимига тушади, у ерда асосан альфа1 ва бета-липопротеидлар билан, қисман зардобдаги альбумин билан боғланади. Оқсил алмашинуви бузилганида ташилиши қийинлашади. Барча аъзо ва тўқималарда, асосан ёғ тўқимасида тўпланади. Хинон структурасига эга ҳосилаларгача (уларнинг айримлари витамин фаоллигига эга) жигарда метаболизмга учрайди. Сафро (90% дан кўпроқ) ва сийдик (тахминан 6%) билан ўзгармаган ва метаболитлари кўринишида чиқарилади.\nЕтарли бўлмаган миқдорда йўлдош орқали киради: ҳомила қонида она қонидаги концентрациясидан 20-30% киради. Кўкрак сутига киради.\nЕ витамини танқислигини даволашда қўлланади.\nЕ витамини капсулаларда мальабсорбция синдроми билан боғлиқ Е витамини танқислиги ҳолатларини даволаш учун мос келади. Бундай ҳолларда препаратларни парентерал юбориш керак.\nПрепарат фақат катта пациентлар томонидан қабул қилиш учун мўлжалланган.\nТавсия этилган доза:\nЕ витаминининг 200 мг ли капсулалари – суткада 1-2 капсуладан;\nЕ витаминининг 400 мг ли капсулалари – суткада 1 капсуладан.\nМаксимал суткалик дозаси 800 мг Е витамини.\nКапсулани етарли миқдордаги бирон-бир суюқлик (200 мл сув билан мақсадга мувофиқ) овқатланиш вақтида ёки овқатдан кейин бутунлигича қабул қилинади.\nДаволаш давомийлиги асосий касалликнинг кечишига боғлиқ. Доза ва даволаш давомийлиги индивидуал равишда белгиланади.\nДозани ошириб юборилиши хавфи туфайли, Е витаминини сақловчи бошқа препаратлар билан бирга қабул қилиш тавсия этилмайди.\nБолалар учун фаол моддани камроқ миқдорда сақловчи препаратлар мавжуд.\nБуйрак касалликлари бўлган пациентларда қўллаганда эҳтиёткорликка риоя қилиш керак.\nЖигар касалликлари бўлган пациентларда қўллаганда эҳтиёткорликка риоя қилиш керак.\nДозалаш тартибига қатъий риоя қилиш керак.\nСелен ва олтингугурт сақловчи аминокислоталар миқдори юқори парҳезга риоя қилиш Е витаминига бўлган талабни камайтиради.\nАлопеция билан шикастланган туғма буллёз эпидермолизда оқ сочлар ўсишни бошлаши мумкин.\nПрепаратни узоқ вақт қўллаганда ва/ёки такрорий даволаш курсларини буюриш зарурати бўлганида қон ивиши кўрсаткичларини, шунингдек қонда холестерин даражасини вақти-вақти билан назорат қилиш тавсия этилади.\nОғир кардиосклероз, ўтказилган миокард инфарктидан кейин, тромбоэмболия ривожланиши хавфи юқори бўлганида, шунингдек гипопротромбинемияда (К витамини танқислиги фонида – Е витаминининг дозаси 400 мг дан юқори бўлганида зўрайиши мумкин) эҳтиёткорлик билан қўллаш керак.\nОдам организмида бирламчи алоҳида Е витамини танқислиги кам ҳолларда учрайди. Катталарда қонда нормал кўрсаткич тахминан 9,5 мг/л ни ташкил қилади, бу 22 мкмоль/л га тўғри келади.\nСўрилишдаги, метаболизмдаги нуқсонлар ёки оксидланишли стрессда витаминни сарфланишни ошиши танқисликка олиб келиши мумкин. Етишмовчилик асосан витаминни овқат билан етарли даражада тушмаслиги оқибатида келиб чиқади, шунинг учун мувозанатлаштирилган парҳез Е витамини танқислигини чақирмайди.\nЕ витамини енг бой манбалар: ўстирилган буғдой ва кўпгина ўсимлик мойлари. Бошқа манбалар баргли сабзавотлар, ҳайвонлар аъзолари, сут ва сарёғни ўз ичига олади.\nМавсумий ўзгаришлар оқибатида озиқ-овқат маҳсулотларидаги Е витаминининг миқдорини кучли ўзгарувчанлиги, шунингдек сақлаш ва тайёрлаш жараёнидаги йўқотишлар туфайли организмга Е витаминини тушишини баҳолаш қийин.\nМиллий тавсияларга мувофиқ соғлом катталар учун Е витаминига бўлган суткалик эҳтиёж 15 мг токоферол эквивалентини (1 мг альфа-токоферол ацетати = 0,67 мг токоферол эквиваленти) ташкил қилади. Ҳомиладорлик вақтида ва лактация даврида қўшимча суткада 2 дан 4 мг гача токоферол эквиваленти талаб этилади.\nБундан ташқари, тўйинмаган ёғ кислоталарини етарли миқдорда истеъмол қилмаганда токоферолга бўлган эҳтиёж ортади.\nШунингдек айрим дори воситаларини (масалан химиотерапевтик) узоқ вақт қабул қилганда ёки алоҳида касалликларда (масалан А-бета-липопротеинемия) қўшимча эҳтиёж юзага келади.\nОдам организмида Е витаминининг иккиламчи танқислиги қуйидаги сабаблар туфайли юзага келиши мумкин: меъда резекциясидан кейин, целиакияда, энтероколитларда, сурункали панкреатитларда, муковисцедозда, холестазда, қисқа ичак синдромида, А-бета-липопротеинемияда, узоқ вақт парентерал озиқлантирилганда.\nЕ витамини танқислиги эркин радикаллар томонидан индукция қилинган хужайра ва тўқималар томонидан яққол бузилишлар, айниқса респиратор дистресс-синдром, ретролентал фиброплазия ва гемолитик анемия каби чала туғилган чақалоқларда намоён бўлади. Е витаминини яққол танқислигида нерв-мушак бузилишлари, хусусан спиноцеребрал дегенерация кузатилади.\nИчакда сўрилишини бузилиши билан боғлиқ Е витаминини танқислиги ҳолатларини даволаш учун Е витаминининг перорал шакллари мос келмайди. Ичакда сўрилишини бузилиши масалан холестазда, А-бета-липопротеинемияда ва чала туғилган чақалоқларда кузатилиши мумкин. бундай ҳолларда витаминни парентерал юбориш талаб этилади.\nОна ва ҳомила қонидаги Е витаминининг концентрацияси орасида аниқ боғлиқлик йўқлиги яхши маълум. Туғруқ олдидан ҳомиладор аёл томонидан Е витаминини қисқа муддатли қабул қилиш фақат онада Е витамини статусини оширади. Е витамини йўлдош орқали бола қонига етарли бўлмаган самарадорликда ўтади деб ҳисобланади. Йўлдош орқали ўтишни бошқариш механизмлари охиригача ўрганилмаган бўлиб қолмоқда, йўлдош тўсиғи орқали α-токоферолни ўтиши бўйича α-ТТР нинг бошқарувчи роли тахмин қилинади.\nЕ витамини билан ҳайвонларда ўтказилган тадқиқотлар ҳеч қандай тератоген самараларни намойиш қилмаган.\nТокоферол кўкрак сутига киради.\nЕ витаминини суткалик эҳтиёжларга мос миқдорда қабул қилиш мумкин. Е витаминининг (токоферол эквиваленти) тавсия этилган суткалик дозаси катталар учун 15 мг; ҳомиладор аёллар учун 17 мг (ҳомиладорликнинг 2 ярмидан бошлаб), эмизикли оналарда – 19 мг ни ташкил қилади.\nҲомиладор аёлларда Е витаминининг 200 мг (400 мг) дозадаги капсулаларини қўллаш юзасидан назоратланган тадқиқотлар ўтказилмаган. Гарчи бугунги кунгача ҳеч қандай жиддий самаралар номаълум бўлсада, препаратни ҳомиладорлик вақтида эҳтиёткорлик билан қўллаш керак. Эмизиш даврида препаратни қўллаш фақат, агар потенциал фойда ҳомила учун хавфдан юқори бўлгандагина тавсия этилади.\nЕ витамини қонда липидларнинг перикисли оксидланиш маҳсулотларининг юқори миқдори аниқланган тутқаноғи бўлган беморларда тутқаноққа қарши воситаларнинг самарадорлигини оширади. Фенобарбитал, фенитоин ва карбамазепин каби тиришишга қарши воситалар плазмада Е витаминининг концентрациясини камайтиради.\nСтероид ва ностероид яллиғланишга қарши воситалар, антиоксидантларнинг самарасини кучайтиради. Юрак гликозидлари, шунингдек А ва D витаминларининг самарадорлигини оширади ва токсиклигини камайтиради. Е витаминини юқори дозаларда буюриш организмда А витамини танқислигини чақириши мумкин.\nСуткада 400 мг дан юқори дозада Е витаминини антикоагулянтлар (кумарин ва индандион ҳосилалари), антиагрегантлар (клопидогрел ва дипиридамол), ностероид яллиғланишга қарши воситалар (аспирин, ибупрофен ва бошқалар) билан бир вақтда қўллаш гипопротромбинемия ва қон кетиши ривожланиши хавфини оширади.\nКолестирамин, колестипол, минерал мойлар, изониазид, орлистат, сукральфат ва олестра ёғ ўрнини босувчи альфа-токоферилацетатини сўрилишини камайтиради.\nТемирнинг юқори дозалари организмда оксидланиш жараёнларини кучайтиради, бу Е витаминига бўлган эҳтиёжни оширади.\nАльфа-токоферилацетатини циклоспорин билан бир вақтда қўллаганда циклоспориннинг сўрилиши ошади.\nҲайвонлардаги экспериментларда Е витаминининг ҳаддан ташқари юқори дозалари А ва К витаминини сўрилишини чекланишини намойиш қилган.\nТемирнинг перорал препаратлари, иккала препарат бир вақтда қабул қилинганда ичакда Е витамини сўрилишини камайтириши мумкин. Бундай ҳолларда иккала препаратлар тахминан 4 соатлик интервал билан қабул қилиш мақсадга мувофиқ.\nМальабсорбция шароитида, Е витамини ва К витамини бирга танқислигида, шунингдик К витамини антагонистини (масалан перорал антикоагулянтларни) қабул қилганда коагуляцияни синчковлик билан назорат қилиш керак, чунки организмда К витамини тўсатдан камайиши мумкин.\nАнтикоагулянт даволанаётган пациентлар ёки К витамини танқислиги бўлган пациентлар қон кетиши хавф юқори эканлиги туфайли, синчков тиббий кузатувсиз Е витаминини қўлламасликлари керак.\nАллергик реакциялар. 1200 мг дан юқори дозада альфа-токоферол ацетати (800 мг токоферол эквиваленти) қабул қилинганда креатинурия, меъда-ичак йўллари томонидан бузилишлар – диарея, эпигастрийда оғриқ; кўнгил айниши, метеоризм; қон зардобида креатинкиназа фаоллигини ошиши кузатилиши мумкин.\nАльфа-токоферол ацетатини кунига 600 мг (400 мг токоферол эквиваленти) узоқ вақт қабул қилиш қон зардобида қалқонсимон бези гормонларининг даражасини пасайишига олиб келиши мумкин.\nСимптомлари: суткада 400-800 мг дозаларда узоқ вақт қабул қилганда кўришни ноаниқлиги, бош айланиши, бош оғриғи, кўнгил айниши, одатдаги бўлмаган толиқиш, диарея, гастралгия, астения; суткада 800 мг дан юқори дозада узоқ вақт қабул қилганда – К гиповитаминози бўлган беморларда қон кетиши ривожланиши хавфини ошиши, тиреоид гормонлар метаболизмини бузилиши, жинсий функцияни бузилиши, тромбофлебит, тромбоэмболия, некротик колит, сепсис, гепатомегалия, гипербилирубинемия, буйрак етишмовчилиги, кўз тўп пардасига қон қуйилиши, геморрагик инсульт, асцит, гемолиз.\nДаволаш: препаратни бекор қилиш; жигарда Е витамини метаболизмини тезлаштирувчи глюкокортикоидлар; симптоматик воситалар буюрилади.\nҚўллаш мумкин бўлмаган ҳолатларга қуйидагилар киради:\nпрепаратнинг компонентларига индивидуал юқори сезувчанлик;\nболаларда қўллаш мумкин эмас (болаларда капсулаларни ютишни қийинлиги туфайли ушбу чиқарилиш шакли учун).\nАвтомобилни бошқариш, техника билан ишлаш қобилияти\nЮмшоқ желатин капсулалар, 10 капсуладан контур уяли ўрамда, 3 ёки 6 контур уяли ўрамдан илова-варақа билан қутида.\nНамлик ва ёруғликдан ҳимояланган жойда, 15°С дан 25°С гача бўлган ҳароратда сақлансин.\nОлдингисиВИТАМИН Е ЗЕНТИВА04.05.2018\nОДДИЙ БЎЙМАДОРОН ЎТИ04.05.2018Кейингиси


Россия мудофаа вазири Шойгу Теҳронга ишчи сафар билан келди\n18:53 / 21.02.2016\nРоссия мудофаа вазири Сергей Шойгу Эрон пойтахти Теҳронга етиб келди. Шойгу бу ерда Эрон президенти Ҳасан Руҳоний ва мудофаа вазири Хусайн Деҳқон билан учрашиши мўлжалланган. Бу ҳақда Россиянинг Теҳрондаги элчихонасидаги манба Sputnik нашрига маълум қилди.\nКейинроқ Эрон президенти матбуот хизматида Руҳоний ва Шойгунинг учрашуви бошлангани маълум қилинди.\nШойгу Теҳронга Эрон мудофаа вазири Хусайн Деҳқон Москвага келганидан кейин бир ҳафта ўтиб келди. Деҳқон ўз сафари давомида Владимир Путин, Сергей Шойгу ва бош вазир ўринбосари Дмитрий Рогозин билан учрашганди.\nИкки давлат мудофаа вазирларининг сафарлари Теҳрон томонидан Россия жанговар техникасини сотиб олиш ҳақидаги маълумот берилган вақтда бўлиб ўтмоқда. Деҳқон Москвага сафари олдидан Эрон Су-30 қирувчи самолётлари сотиб олишни режалаштираётганини маълум қилганди. Шунингдек, давлатлар ўртасида Т-90 танкларининг сотиб олиниши бўйича музокаралар давом этмоқда. Маълум қилинишича, Теҳрон Россиядан 8 млрд долларлик ҳарбий техника сотиб олмоқчи.\nБундан ташқари, Россия ва Эрон ҳанузгача С-300 зенит-ракета мажмуаларининг етказиб берилиши масаласини ҳал қила олмаяпти. Деҳқоннинг Москвага сафаридан кейин Россия президенти Дмитрий Песков С-300 бўйича битим ҳанузгача тегишли равишда тўлаб берилмагани ва шу сабабли уни етказиб бериш муддатлари ҳақида гапиришга ҳали эрталигини айтганди.


Европа Иттифоқи Вагнер гуруҳига қарши санкциялар жорий этди\n18 январ 2022, Тошкент вақти: 19:20\nЕИ ташқи сиёсат бўйича раҳбари Жозеп Боррель: "Биз Украинага қарши ҳар қандай тажовуз Россия учун катта хато бўлиши ҳақида огоҳлантириб турибмиз".\nЕИ ташқи ишлар вазирлари Брюсселда учрашиб, Украина чегараси яқинида ўн минглаб рус қўшинлари тўплангани муносабати билан, агарда Украина ҳарбий босқинга учрагудек бўлса, Россияга қарши санкциялар ва бошқа чораларни мувофиқлаштириш юзасидан фикр алмашди.\nРейтерс агентлигига маълум қилинишича, Брюсселдаги муҳокамалар кун тартибидан рус сиёсатчиларнинг активларини музлатиш, Россия билан молия ва банк алоқаларини тақиқлаш ва санкцияларни босқичма-босқич ошириш масалалари ўрин олган.\nЕвропа Иттифоқи дипломатлари Россиянинг хусусий ҳарбий компанияси бўлган Вагнер билан боғлиқ номлар ва компаниялар рўйхатини зудлик билан жорий санкция қаторига қўшишни маъқуллади.\nВагнер компанияси Ғарб томонидан Украина шарқида ва дунёнинг бошқа низоли ҳудудларида Кремл номидан ишлаганликда ва инсон ҳуқуқларини поймол қилганликда айбланади.\nСанкциялар 13 декабр куни Европа Иттифоқининг расмий журналида чоп этилгандан сўнг қонуний кучга кирди.\nРоссия Вагнер ёлланма аскарлари билан алоқаларини инкор этиб, уларни ҳарбий мураббий , маслаҳатчилар деб атаган.\nВагнер гуруҳини россиялик тадбиркор, президент Владимир Путинга яқин Евгений Пригожин бошқариши айтилади. Пригожинга аллақачон АҚШ ва Европа Иттифоқи санкция қўллаган.\n13 декабр куни шунингдек, Россия ва Германия ўртасидаги “Шимолий оқим 2” газ қувурининг ишга тушишига йўл қўймаслик чоралари ва табиий газ бўйича Россия билан шартномаларни бекор қилиш ҳам муҳокама марказида бўлган.\nЕИ Украинанинг Қрим ҳудудини зўрлик билан босиб олгани ва 2014 йил апрелидан бери давом этаётган, 13200 дан ортиқ одамнинг ҳаётига зомин бўлган можарода Украина шарқидаги айирмачиларни қўллаб-қувватлаётгани учун Россияга қарши бир неча бор санкциялар жорий этган эди.\nОхирги ҳафталарда Киев ва унинг Ғарбдаги тарафдорлари Россияни Украинага бостириб кириш учун чегара яқинига қўшин тўплашда айблаб келади, Кремл эса буни рад этади.\n"Биз Украинага қарши ҳар қандай тажовуз Россия учун катта хато бўлиши ҳақида огоҳлантириб турибмиз", - деди Жозеп Боррелл. У шунингдек, Европа Иттифоқи АҚШ ва Буюк Британия билан биргаликда келгуси чоралар қачон ва қай тартибда бўлиши устида бош қотираётганини қўшимча қилди.\n"Россия ҳақиқатда Украинага қарши урушга тайёргарлик кўраётганига аминмиз. Агар Россия бу даҳшатли хатога йўл қўйса, демак, Ғарб давлатлари ҳам шунга яраша жавоб қайтариши лозим" - деб таъкидлади Литва ташқи ишлар вазири Габриелиус Ландсбергис.\n12 декабр куни G7 гуруҳи ҳам Москвани Украинага ҳужум қилгудек бўлса, бунинг эҳтимолий "жиддий оқибатларидан" огоҳлантирди. .\nРоссия расмийлари Москва ҳужумга тайёргарлик кўраётганини инкор этиб, Киевни провокатцияда айблади. Россия айбловларга қарата ўз ҳарбийларини мамлакат ичида хоҳлаган жойга кўчиришга ҳақли эканини айтиб даво қилган .\nЛивиядаги Россия ёлланма аскари планшетида “Вагнер” амалиётларига доир маълумотлар топилди\nМосква НАТОнинг шарққа томон кенгаймаслиги ёки қуролларини Россия ҳудудига яқин жойлаштирмаслиги учун қонуний кафолат талаб қилмоқда.\nТашқи ишлар вазирлиги ўринбосари Сергей Рябков агар АҚШ ва НАТО Москва талаб қилаётган кафолатларни бермаса, зиддият кучайиши ҳақида гапирди.\nАҚШ ва НАТО расмийлари эса бунга жавобан ҳеч бир давлат НАТО ҳаракатларига вето қўя олмаслигини айтди.\nЕвропа Иттифоқи билан Эрон ядровий битим бўйича муҳокамани қайтадан бошламоқда\nЕИ аннексия қилинган Қримда 8 нафар россиялик мулозимга нисбатан санкция жорий қилди


«Ўзбекистон ҳаво йўллари» МАК Euronews телеканали билан музокаралар ўтказди\n14:46 / 10.06.2016\n«Ўзбекистон ҳаво йўллари» миллий авиакомпанияси Euronews телеканали вакили билан учрашув ўтказди.\nУчрашувдан кўзланган мақсад, ўзаро фойдали ҳамкорлик истиқболлари, «Ўзбекистон ҳаво йўллари» МАК савдо белгиси ва хизматларини Европа бозорида реклама ҳамда бошқа қўшма лойиҳалар ёрдамида тарғиб қилиш масалаларини муҳокама этишдан иборат бўлган.\nМаълумки, Euronews ахборот агентлиги Европанинг йирик янгиликлар агентлигидан бири бўлиб, 13 тилда эфирга чиқади.\nEuronews ААнинг тижорат департаменти менежери Анна Мерцалованинг айтишича, айни вақтда телеканал "Ўзбектуризм" миллий компанияси билан яқин ҳамкорлик қилиб келади. Телеканалда, сайёҳлар эътиборини Ўзбекистонга жалб этиш учун турли мавзуларда лавҳалар тайёрланиб, эфирга узатиб келинмоқда.\nУ, шунингдек, Uzbekistan Airways савдо белгисининг ахборот агентлиги сайтида кенг тарғиб қилиш каби турли ташвиқот йўлларини санаб ўтган.


Йозеф Блаттер: Путиннинг таклифига кўра ЖЧ-2018га албатта бораман\n29 ноябрь, 2017, 11:05\nФИФАнинг собиқ президенти Йозеф Блаттер келгуси йил Россия яшил майдонлари мезбонлик қиладиган мундиалга боришга ҳозирланаётганини тасдиқлади. Айтиш керакки, собиқ амалдорни жаҳон чемпионати баҳсларини кузатиб боришга Россия Федерацияси президенти Владимир Путиннинг шахсан ўзи таклиф қилган.\n“Путин мени ва Платинини 2016 йилдаёқ жаҳон чемпионатига таклиф қилган. Кейинроқ яна қайта таклиф қилди. Кўпчилик журналистлар буни ҳақиқат эканлигига ишонишмайди. Лекин, мен албатта жаҳон чемпионатига бораман.\nПлатини билан учрашиш? Агар у келса албатта. Платини таклифларни ёқтирмас эди. Кўрамиз, яна бир неча ойлардан сўнг нималар бўлар экан. Лекин, мен ҳар қандай ҳолатда ҳам ушбу жаҳон чемпионатида иштирок этишдан хурсанд бўлардим”, - дейди Платини.\nЭслатиб ўтамиз, 2015 йилнинг декабрида Блаттер ва УЕФАнинг собиқ президенти Мишель Платини 8 йилга футболдан четлатилишган эди.\n2016 йилнинг февралида эса собиқ раҳбарларнинг дисквалификация муддати 6 йилга қадар камайтирилган эди. Унга кўра улар футбол мусобақаларига оддий шахс каби чипта сотиб олиб киришлари шарт.


Икардининг кейинги “бекати” қаер бўлиши мумкин? (Эркин Ғайбуллаев блоги)\n18 февраль, 2019, 09:36\nТеглар:Мауро Икарди | Барселона | Ювентус\nАгарда зиддиятлар янада кучайиб кетадиган бўлса, муносабатар узилиши ва унинг келажаги бошқа жамода давом этиши билан тугаши мумкин. Бундай ҳолатда “Барса” собиқ тарбияланувчисининг кейинги “бекати” қаер бўлиши мумкин?\nЯқинда “Интер” сардорлик боғичидан айрилган Мауро Икардининг келажаги яна муҳокамалар мавзусига айланиб қолди. Аргентиналик ҳужумчи 2015-йилдан бери “нерадзуррилар”га сардорлик қилиб келаётганди. Бироқ ҳафта бошида Лучано Спалетти бундан буён дарвозабон Самир Ханданович жамоа сардори бўлишини айтди.\nИкардининг амалдаги шартномаси 2021-йилда ўз ниҳоясига етади, аммо янги шартнома бўйича унинг агенти ва хотини Ванда Нара билан якуний қарорга кела олмаётган клуб сардорлик боғичини Хандановичга беришни маъқул топди. Клубнинг ижрочи директори Жузеппе Маротта ва спорт ишлари бўйича директори Пьеро Аузильо клуб қарорини етказишда ҳозир бўлишган. Аммо футболчи Спалеттининг сўзларига кўра “ўзини қўпол тарзда тутган”.\nНатижада Икарди пайшанба куни “Рапид”га қарши Европа Лигаси доирасидаги учрашув қайдномасига киритилмаган. Футболчи кейинроқ Инстаграмдаги саҳифасида келажагига доир жумбоқли пост қолдирган.\nЭрнесто Вальверде ўтган ойда Мунир Эл Хаддади билан хайрлашганидан кейинги бошқа марказий ҳужумчини олиб келиш истагида эканлиги сир эмас.\nКаталонияликлар январь ойида Кевин-Принс Боатенгни олиб келиб барчани ҳайратга солди. Барчани Европа “кундалиги”дан тушиб қолган футболчининг хизматларига кимсан “Барса” қизиққани таажжублантирди.\nОчиғини айтганда 31 ёшли футболчи ёши ўтиб бораётган Луис Суаресга ўринбосар сифатида “Сассуоло”дан олиб келингани йўқ. Шу туфайли Вальверде келаётган ёзда трансфер бозорида “тўққизлик” излаши табиий. 9 йил олдин “кўк-анорранглилар”ни тарк этган футболчининг ортга қайтиши ҳақиқий эртак бўлади.\n24 ёшли ҳужумчи “Ла Масия”ни 2011-йилда иқтидорли футболчи сифатида “Сампдория” сафига бориб қўшилиши ҳам кўпчиликни ажаблантирганди.\nЎшандан кейин у янада чақнади, аммо “кўк-анорранглилар” билан тугалланмаган иши бор. Жанубий америкалик ҳамкасби Суареснинг ўрнини муносиб тарзда тўлдириши мумкин.\nҲар бир трансфер бозорида Икардининг катта пуллар эвазига “қаймоқранглилар” сафига ўтиши тилга олинади. Унинг айни вақтда миланликлар билан бўлган зиддияти буни яна қайта намоён қилди.\nБоз устига, ўтган ёзда Криштиану Роналдудек етакчисидан айрилган мадридликлар ёзда янги етакчи қидириб топишга мажбур.\nЎтган ёзда “Реал” янги “галактика” қуришни истамади. Ёки Азар каби бирорта муҳим трансферни ҳам амалга оширмади. Аммо Карим Бенземанинг “қайта туғилиши” “Реал”нинг янги ҳужумчи қидириш шаштини қайтарди.\nПерес доим Бенземанинг энг муҳим мухлиси бўлиб келган. Яқинда у француз футболчисини “дунёнинг энг яхши ҳужумчиси” деб атади. Шу туфайли Икардининг исталган вақтда пойтахт жамоасига келиш варианти тушиб кетган. Аммо Бензема “гуллаган даврида” эмас. Шу боис Перес ҳам вазиятни тушунган ҳолда Икардининг трансферига қўл уриши мумкин.\n“Челси” сўнгги йилларда марказий ҳужумчи масаласида анча қийналди. Алваро Мората ва Оливье Жирулар узоқ муддатлик вариант бўла олишмади.\nЯқинда лондонликлар сафини тўлдирган Гонсало Игуаин эса 31 ёшда. Келаси мавсумда “кўклар” унга ҳам янги рақобатчилар олиб келишни ўйлаётган бўлса ажабмас.\n“Челси”нинг Икарди трансфери бўйича қарори ёзда жамоа мураббийи ким бўлишига кўпроқ боғлиқ бўлади. Агарда Маурицио Сарри “рул бошқаруви”да қолса Икардининг келиш имконияти ортади.\nИкарди дарвоза қаршисида ҳақиқий “жаллод”га айланади. У лондонликларнинг асосий муаммосини ҳал қилиши мумкин. Сарри жамоасига айнан шу жабҳа етишмаяпти.\n“Кекса синьора” ўтган ёзда Икардига қизиққан эди. Аммо катта пуллар эвазига Криштиану Роналдуни олиб келганидан кейин ўз фикрини қайта ўйлаб кўрди.\n“Ювентус”нинг спорт ишлари бўйича директори Фабио Паратичи асосий рақибидан Икардини олиб келиш катта драмага айланишини таъкидлади. Бироқ А Серия чемпионлари ўз қизиқишига яна қайтиши эҳтимоли ҳам йўқ эмас.\nИталиялик журналист Вальтер Де Маджионинг сўзларига кўра, “Икарди аллақачон “Ювентус” билан келишувга эришган.” Массимилиано Аллегри португалиялик суперюлдузини ўзи мослашган қанотга ўтказиб, Икардини марказда ўйнатишни истаб қолиши мумкин.\nанжанлик йигитни гапида жон бор\nikardi birinchi navbatda xotini bilan ajrawiwi kerak\nУнда гол уролмайдида. Хамма голларни каерда тренировка килади деб уйлайсиз?\nBizdan ko'proq narsani bilasizlar-e, omadingizni bersin\n“Барселона”: У жамоа юзига оёқ қўйди!


Пахтакор туманида Президент Фармони ижроси қай ҳолатда? | Ўзбекистон Халқ демократик партияси\n2020-05-14 12:05:14 1492\nЎзбекистон Республикаси Президентининг жорий йил 26 мартдаги Иқтисодиётни ривожлантириш ва камбағалликни қисқартиришга оид давлат сиёсатини тубдан янгилаш чора-тадбирлари тўғрисидаги фармони чекка ҳудудларимизда қандай ижро этилмоқда? Бу катта аҳамиятга эга ҳужжат реал ҳаётда қандай ўзгаришларга асос бўлаяпти? Ижрода камчиликлар йўқми? Оилалар камбағаллик шароитидан чиқиши учун айнан қанақа чоралар кўриляпти? Яна қайси масалалаларга эътибор қаратиш муҳим?\nАйнан шу саволлар билан Жиззах вилоятининг Пахтакор туманида ўрганиш ишларини давом эттирдик.\nТуман аҳолиси 74310 киши, 15 та қишлоқ ва маҳалла фуқаролар йиғини бор. Камбағал сифатида қайд этилган оилалар 998 тани ташкил этиб, уларда 4416 нафар фуқаро истиқомат қилади. Бу оилалар турмуши ўзгариши учун нима ишлар қилиняпти?\nАввало таъкидлаш керакки, мазкур оилаларни қўллаб-қувватлаш, камбағалликдан чиқариш учун тумандаги масъуллар ва ташкилотлар зиммасига олинган экан.\nБундай оилалардан 2 ёшгача нафақа олувчи хонадонлар 81 (451 нафар аъзо), 14-16 ёшгача болалари бор хонадонлар 118 (527 нафар аъзо) ва моддий ёрдам олувчи хонадонлар 160 тани (674 нафар аъзо) ташкил этиб, 325 та нафақа олмайдиган эҳтиёжманд оилалар мавжуд. Уларга ёрдам кўрсатиш бўйича зарур манбалар аниқланиб, муайян чора-тадбирлар ишлаб чиқилган.\nМаҳалла жамғармасининг “Саховат ва кўмак” фонди маблағларидан ёки бошқа манбалар ҳисобидан ушбу оилаларга ёрдам кўрсатилган экан. Шунингдек, оилалар доимий ҳимояга олингани ҳақида маълумот берилди.\nХалқ депутатлари маҳаллий Кенгаш депутатлари билан биргаликда аввало Президент фармони ижроси қай ҳолатда экани ҳақидаги маълумотларга эътибор қаратдик. Пахтакор туман ҳокимлигида фармон ижросига масъул бўлган алоҳида комплекс ташкил этилган экан, улар томонидан ҳужжатларда кўплаб масалалар ижроси таъминлангани кўрсатилган. Бир қарашда ишлар қойилмақом ташкил этилгандек туюлади.\nРеал ҳолат билан танишиш мақсадида маҳаллалар, хонадонларга кирдик.\nТумандаги “Олмазор” ҚФЙда истиқомат қилувчи камбағал оила рўйхатига олинган Холмонова Камола хонадонида бўлдик. Ушбу фуқаронинг камбағал оила рўйхатига тушишига асосий сабаблардан бири турмуш ўртоғининг ногирон опасига доимий ғамхўрлик қилишга аҳд қилган. Шу сабабдан ишга чиқа олмас экан. Турмуш ўртоғи ҳам касалманд бўлиб асосан мавсумий ишларда ишлаб оиласига ёрдам берар экан. Мазкур оилани камбағалликдан чиқариш юзасидан мутасаддилар томонидан бирон-бир чора-тадбир кўрилмаган.\nУшбу маҳаллада 51 та камбағал оила рўйхатига киритилган оилалар бўлиб, уларни камбағалликдан чиқариш ишларига масъул этиб туман ғазначилик бўлими белгиланган. Бироқ ушбу ташкилот томонидан амалий чора-тадбир амалга оширилмаган.\nНавбатдаги манзилимиз “Пахтакор” ҚФЙ бўлди. Мазкур ҳудудда 135 та камбағал оила рўйхатга олинган бўлиб, уларни камбағалликдан чиқариш бўйича туман Бандликка кўмаклашиш маркази масъул этиб бириктирилган.\nҚишлоқдаги А.Қодирий кўчасида жуда ҳам ночор оила истиқомат қилар экан. Боқувчиси йўқ ушбу оилада Азизова Турсуной опа икки нафар фарзанди билан жуда қийин шароитда истиқомат қилмоқда. Расмлардан гувоҳи бўлишингиз мумкинки, кичкина – на томи, на шифти ва на поли бор чала уйда истиқомат қилаётган ушбу оиланинг вазияти оғир. Турсуной опа билан суҳбатлашганимизда фарзандлари ёшлигида турмуш ўртоғи ташлаб кетгани, у вақтларда опа шифохонада ҳамшира бўлиб ишлаганини айтиб берди. Шундан сўнг турмуш синовлари туфайли опа уйсиз қолиб, охир-оқибат ўз имкони борича амал-тақал қилиб, ҳозирги яшаб турган уйини қурганлигини айтди. Турсуной опа ҳеч кимдан нолиётгани йўқ. Унга фақат уйини тўлиқ тиклаб олишига ёрдам керак экан.\nЎрганишлар давомида мазкур ҳудуддаги Бобоёрова Адолат опанинг хонадонида ҳам бўлдик. Ушбу оиланинг ҳам боқувчиси йўқ, шароити ҳам жуда аянчли, икки нафар фарзандини аёлнинг ўзи катта қилмоқда. Мазкур оила ҳам камбағаллар рўйхатидаги оилалар қатори ўзларига бириктирилган масъул идораларнинг кўмагига муҳтож.\nПахтакор туман ҳокимлиги томонидан камбағалликни қисқартириш бўйича Президент фармони ижросига масъул этиб бириктирилган ташкилотларнинг биронтаси чора-тадбирларни амалга оширганмикан, деган илинжда навбатдаги қишлоққа йўл олдик. “Мингчинор” ҚФЙда камбағал оилалар рўйхатида турувчи Қаландаров Олим хонадонида бўлдик. Суҳбатимиз жараёнида маълум бўлдики, унинг отаси туман марказидаги уйини сотиб, бошқа туманга кўчиб кетади. Натижада О.Қаландаров бир неча йиллардан буён ушбу ҳудудда истиқомат қилади. Ушбу фуқаро 1 нафар ногирон қизини катта қилаётгани, мавсумий ишларда ишлаши, топгани дори-дармон билан озиқ-овқатдан ортмаётганини маълум қилди. Ушбу ҳудудга масъул сифатида Халқ банки бириктирилган.\nЎрганишлар натижасида шундай хулосага келдимки, Пахтакор туманидаги мутасаддилар Президент фармони ижросига бармоқ орасидан қараётгандек.\nАниқланган муаммоли ҳолатлар ва аҳоли таклифлари халқ депуталари Пахтакор туман Кенгашидаги партиямиз гуруҳи йиғилишида муҳокама қилиниб, долзарб масалани туман Кенгашининг навбатдаги сессиясига олиб чиқиш ҳақида қарор қабул қилинди.


Дубайнинг машхур автобус бекатлари энди Тошкентда - XABARDOR.UZ\nДубайнинг машхур автобус бекатлари энди Тошкентда\nЭнди “Ҳувайдо” маҳалласида истиқомат қилувчи аҳоли ўзгача кўринишдаги бекатда ўтириб, автобус кутади. “Facebook”даги “Обшественний контроль” саҳифасида маълумот берилишича, Тошкентдаги “Ҳувайдо” автобус бекати маҳаллий тадбиркор томонидан қайта қурилди.\nХабарда қайд этилишича, бу ойнаванд бекат “қиш-ёз” кондиционери билан таъминланган. “Яъни, бу бекатда қишда иссиқ, ёзда эса салқин”, – дейилади хабарда.\nХабарга илова қилинган фотосуратда бекатнинг олд ва орқа томонлари тўла ойнаванд эканини, ичига ўриндиқлар ўрнатилгани ва унга ойнаванд эшик орқали кирилишини кўриш мумкин.\nҚайд этишларича, бу бекатни қуриш ташаббуси тадбиркор Қаҳрамон Жўраев томонидан амалга оширилган.\n«Газ ва свет йўқ». Фарғонада қиш манзараси\nАЭС қурилишидан Ўзбекистон қандай манфаат кўради — эксперт билан интервью\nҚиличини қайраб қиш келмоқда... Қайси ҳудуд энг кўп азият чекади?


Хитойда уч фарзандли бўлишга рухсат берилди\nХитой 40 йил давомида “бир оилага бир бола” сиёсатини юритиб келган.\nХитой ҳукумати ҳар бир оилага уч фарзандли бўлишга рухсат берди. Бундай қарор аҳолини рўйхатга олиш натижалари мамлакат фуқаролари орасида қариялар сони кўпайганини кўрсатгани ортидан қабул қилинди.\nРасман билдирилишича, мазкур қарор 31 май куни давлат раҳбари Си Цзинпин раислигида ўтган сиёсий бюро йиғилишида тасдиқланган. Бироқ ҳозирча қарор қачондан бошлаб кучга кириши номаълум.\nХитой 40 йил давомида “бир оилага бир бола” сиёсатини юритиб келган ва уни 2016 йилда бекор қилган. Ўшанда Хитойда бир оилага икки нафар фарзанд кўришга рухсат берилган.\nАйни пайтда Хитойда бола туғилиши камайиб бормоқда. Масалан, ўтган йили 12 миллион чақалоқ туғилган. Бу сўнгги ўн йилликлардаги энг паст кўрсаткичдир.\nХитой аҳолиси бугунги кунда 1 миллиард 410 миллион кишини ташкил қилади. Хитой аҳоли сони бўйича жаҳонда биринчи ўринда туради.


“Кўрса босарлар” « Ўзбекистон Халқ Ҳаракати\n06 January 2018 - 8:00\nОддий бир ўқувчи сингари изқувар мистер Куаронинг ҳам бир сирнинг тагига етолмасдан боши қотарди. Голландиялик академик ниқоби остида ташриф буюрган келеслик Абдираҳмон учарнинг Қорасаройдаги бутун бойликларни ўмаргани ҳаққирост бўлса ҳам, барча иддаоларнинг орқасида “қандай қилиб”, “унинг ўмарганини биров кўрмади-ку”, “ичкаридан икки қўлини бурнига тиқиб чиқиб кетди-ку”, “ҳамма қараб турганди-ку” деган қатор саволлар турарди.\nМистер Куаро “Тобутдан товуш” амалиётини минг маротаба академикларнинг енг ичида амалга оширилган жиноятларига бағишламасин, ҳеч бир натижага эриша олмади. “Қабрдаги хазина” дастуруламали орқали ўмарилган бойликларни ортига қайтармоқчи бўлганди, қўлидан шашвар ҳам келмади. Бутун тизимни муштумига йиғиб, хоҳлаганини уриб янчса ҳам, ўзидан бошқанинг дамини ўчирса ҳам, мамлакатда тинчлик-осойишталик ҳукм сурмади. “Рости – русти”, яъни “Куч – адолатда” деган ҳикматнинг замирини англамагач, унинг барча сўзлари пуч бўлиб чиқаверди.\nЎлкабошини бир боқишда ўзига ром қилиб, ювоштириб олган Авакян иккинчи кун унинг оиласи ичига юриш бошлади. Икки қизини илк уринишда таслим этиб, хотинини афюнга доғланган бедана каби “гаҳ” деганда кафтига қўндирди. Учинчи куни катта қизи Бўтагул билан тиллашиб, хориждаги банкларга милёнларини ҳайдаб берди. Кичик қизи Сўтагулни мамлакатнинг ЮНЕСКОдаги доимий вакиласи лавозимига кўтаришга ваъда бериб, йўқ жойдан пул топишнинг йўриғини ўргатди. Унинг эрига чинликлар тенг шерикликда инъом этган Абу Сахий деган янги бозорнинг бизнес режасини тақдим этиб, тезроқ от қамчилашга ундади. Йўқдан йўндиришнинг тузидан тотган Бўтагул, синглига қасдма-қасд, мамлакат бўйлаб салиб юришни бошлади. Фондлар тузиб, турли-туман маросимлар уюштириб, куппа-кундуз куни халқни тунаш йўлига кирди.\nБуни кўриб қизларидан ҳам кўра кўпроқ юраги жўш уриб, ҳаяжонланиб кетган ўлкабошининг ялмоғиз қари мегажини, эри ва қизларига билдирмасдан пул жамғаришнинг усулларини сўраб, Авакянга ёзма мурожаат қилди. Шуни кутиб турган Авакян унинг синглисини ўғли билан ҳамкор қилиб, уларга кимса билмас банклардан ҳисоб рақамлари очиб бергач, бечора мегажиннинг минг азобда ўғрин-тўғрин йиққан милёнлаб доллар пулларини янги очилган ҳисоб рақамига ҳайдади.\nАвакян билан ҳамсуҳбат бўлган хотини, хотинининг жияни ва икки қизининг гуллаб-яшнаб кетганини кўрган ўлкабошининг ўзи ҳам, “ҳеч ким билмаслиги шарти билан…” Авакяннинг ёрдамида хориж банкларида яширин ҳисоб рақамлари очди. Мамлакатнинг чўнтагидан ўғирлаб, миллатни қон қақшатиб йиққан пулларни хотини ва қизларидан яшириб, янги очилган ҳисоб рақамларига ҳайдаб, устидаги юкдан қутулган эшакдек енгил тортиб, ўпкасини тўлдириб нафас олди. Бу пуллар ҳам аввалгилари каби учга бўлинарди. Чорак қисми Дуйсенбайнинг номига, тенг ярими “чап қанот”га ва қолган чорак қисми пул эгасининг ҳисоб рақамига бориб тушарди. Эҳтимолларга кўра, Авакян ўз улушини “чап қанот”дан оларди.\nБу жараёнларда Абдираҳмон учар бошчилигидаги тўртта голланд академиги Авакянга қўшқанот ва қошу кўз бўлиб турди. Керагида қўл-оёқ, керагида сўйлоқ бўлди. Ўн қўли ўн ҳунар академикларнинг на билмаган соҳаси, на ер юзида танимаган ўғри-каззоби бор эди. Улар сеҳргарларга тилсимларни очишда дарс, кўзбойлоғичиларга “қарс” уриб “кишт” берардилар. Замонавий радио техника, тиббий аппаратуралар ва компютерларнинг кетидан кириб, оғзидан чиқиб кетардилар. Интернетнинг ичига гижжа бўлиб сингиб, ичакларида балиқ сувда сузган каби тараллабедод олиб кезиб юрардилар.\nЎтган қисқа вақт мобайнида пуллардан ташқари ҳам улар чегарадан олиб чиққан ноёб буюмларни бир жойга уйса, қимматини дуру гавҳарлар билан ўлчаш мумкин бўлмаган халқнинг қанчадан-қанча мулклари Эрмитажнинг бир неча залини тўлдирарди. Мана шуларнинг барча-барчалари турмак ичидаги уч литрлик банкага жой бўлишига ишонсак, Қорасаройни ўмарган ўғрибоши Авакян бўлиб чиқарди. Шунда ҳам унинг ва академикларнинг қандай қилиб барчанинг кўз ўнгида Қорасаройни тунаганига соғлом одамнинг ақли етмасди.\nЎғрининг кимлиги аён бўлса ҳам, унга бармоқ ўқталиш учун одамнинг ақли-ҳуши жойида бўлмаслиги керак эди. Демак, тахминларга кўра Житириқни даволаш учун Қорасаройга Голландиядан бешта академикни чақиртирган ҳам, президентнинг учоғини жўнатиб, уларни Дуйсенистонга бошлаб келган ҳам Авакян бўлиб чиқаётганди. Ўзини голландиялик деб атаётган фирибгарлар бошлиғи Абдираҳмон учар ҳам Авакянга тегишли одам бўлиб чиқарди. Лекин барибир бу ишларнинг шундай бўлиб чиқаётганига ақл бовар этмасди.\nҲар қандай одам бу ҳақда бош қотирса, Италиянинг сўлим бир гўшасида уйқуга ётиб, кўзини очганида ўзини Гоби саҳросининг қоқ ўртасида кўрган кимсадек, беихтиёр бир сесканиб тушарди. Кимки ақли-ҳушини йиғиб, ҳаммаси номи ошкор қилинмаган “чап қанот”га тегишли бўлиши ҳам мумкин-ку, дея ўйласа, ҳаётига мантиқ кирар, боши оғримас, кўзи ҳам тинмасди. У ўзини-ўзи аврашдан, ўзини-ўзи жинни қилишдан қутулар, ортиқча ўзини қийнамасдан, ўтмишда йўл қўйган хатоларини қандай тузатиш хусусида тафаккур этарди.\nБу кичик кўринган иш душманнинг йўлига ғов бўларди. Бу иш тўрт юз йиллик бало-қазоларга, сарсону саргардончиликларга, мантиқсизлик ва ҳавойиликларга тўғон босарди. Сўнгра тупроқлар бўзланар, боғлар ларзонга келиб, ўсишдан тўхтаган тоғлар кўкка бўй чўзиб, юлдузлардан чўғ сўрай бошларди. Узилган дарёлар пишқириб, қуриган денгизларда довуллар уйғонарди. Тўлқинларни соғинган кемалар тўшларини долғаларга уриб, шамоллар билан ўйнарди. Савсанлар осмонларда қанот ёйиб, булбуллар озодлик қўшиғини куйларди…\nАвакян ўлкабошининг Дўрмондаги қароргоҳига ҳам қоп-қора думи узун қора машиналарда ҳар куни икки марта бориб келарди. Қоп-қора думи узун учта машинани турли-туман юздан ошиқ думи калта машиналар йўл бўйи ҳар томондан қуршаб, қўриқлаб борардилар. Олдинда кетаётган юк машинаси устига иккинчи жаҳон урушида яроқсиз деб топилган бешта тўп ўрнатилганди. Ўн олтита аскар тўпларга снаряд ўрнига эски чопонга бензин шимдириб тиқиб, қўлларида гугурт, жанговар ҳолатда ғоздек гердайиб турардилар.\nКабинадагиларнинг қўлларида қирқма милтиқ, оёқларида керза этиклари бор эди. Қишу ёз устларида пахталик камзул, бошларида қирқилмаган такаулоқнинг терисидан тикилган силкима телпак, бошларини машинанинг ойнагидан чиқариб, йўл бўйи икки томонни буқаламун тасвири туширилган “хамелеон” кўзойнакларидан кузатиб борардилар. Орқада келаётган юк машинаси устида Афғонистон урушида ичи тўкилиб, хартуми қийшайиб қолган танк турарди. Танкнинг чордоғидан бошини чиқариб, ҳар қўлида иккитадан тўртта бомба ушлаган уч танкчи, шоввозлар хавф-хатар туғилди дегунча бомбаларни икки йўл четини иҳоталаган “кўрса босар”ларнинг устига улоқтиришга шай, каскаларини кўзларига бостириб, қовоқ уйиб, ғазаб тўнини кийиб олгандилар.\nУларнинг орқасида, икки мингдан ошиқ “Фонд – форум”нинг ичак-чавоқлари – “Баркамол авлод”чилар майка-турисида, бошларида аскарча телпак, оёқларида маҳси-кавуш, қўлларида олимпиада машъласини кўтариб, тилларини бир қарич чиқариб, ҳаллослаб, чопиб борардилар. “Кадалак” деган усти очиқ машинанинг олд ўриндиғида “Аср садоси” фестивали қатнашчиси Абду Хаши қўлида ғижжак, капотнинг устида микрафон ушлаган Зули Бўйбўйхон оловга тушган илондай дўланиб-товланиб, биров эшитса-эшитмаса, “ҳа-ай, ҳай-й” деб хониш этарди.\n“Кадалак”нинг орқа ўриндиғида “Терминатор”га ўхшаб кийинган саккизта снайперчи рақсга тушарди. Хуллас, Оқсарой билан Дўрмон қароргоҳини боғлайдиган Дўрмон йўлини тиш-тирноғигача қуролланган олтмиш минг сонли “Ёвуз темурзодалар” қўриқлар эдилар. Ўрта бўғин мансабдорлар, маҳалла қўмиталари раислари ва оқсоқоллар, олим ва ёзувчи-шоирлар тузган қўриқлаш отрядлари алоҳида эди.\nУлар жамиятдаги эгаллаган мавқеларига қараб, “Пуфлай-пуфлай”, “Пўшпулак”, “Чур-р, чур-рр-р”, “Ушпулак” каби бир неча гуруҳларга бирлашгандилар. Уларнинг сони ҳам олтмиш мингдан кам эмасди. Халқ ичидан чиққан бу ўпкасини қўлтиқлаганлар “Ёвуз темурзодалар”нинг ҳалқасини айлантириб, уч қаватли ўзига хос Хитой деворини пайдо қилган эдилар. Назарларича, бу жонли деворни Чингизхон гўридан тирилиб чиқиб келса ҳам бузиб ўта олмасди.\nУмуман, уларнинг нима учун бу ишни бошлаганлари аллақачон хаёлларидан кўтарилиб кетганди. Бин Лодинни улар буткул унутиб юборгандилар. Ҳаётда тайинли мақсад, шуғулланадиган жиддий пешалари бўлмагач, ҳар куни икки марта йўлга чиқиш улар учун шунчаки эрмакка айланиб борарди. Аслида, ўзларининг тақдирларига бепарво бу одамлар учун ўлкабошининг ўлик-тиригининг унча ҳам аҳамияти йўқ эди. Улар қандай бўлмасин, кун қоралаш учун, очдан ўлмаслик учун бир нима билан шуғулланиш керак деган тўхтамга келгандилар.\nХалқ гуруҳлари билан “Ёвуз темурзодалар”нинг умумий номи “Кўрса босарлар” деб аталарди. Уларнинг устидаги кийимлар хилма-хил эса-да, томиридан оқаётган қонлари, тақдирларига бепарволиклари, ўй-хаёллари ва фикри-тафаккурларининг ночорлиги бир хил эди. Орзу-ҳаваслари, худбинликлари, жаҳолати, сиёсий калтабинликлари ва овсарликлари ҳам бир ота-онадан туғилган эгизаклар каби эди. Улар бир олманинг икки палласи ёхуд бир дарёнинг икки қирғоқлари эдилар.\nАвакян Дўрмон қароргоҳига йўлга чиқишдан олдин ўзининг бошидаги уч литрлик банкани ўлкабошининг бошига қўйиб, бор ҳафсаласини ишга солиб, унинг сочини ўтириб олиб эринмасдан турмакларди. Кигиздан қилинган ясама сочини шамол учириб кетмаслиги учун тўғноғичлар билан парпара қилиб тикилган бурма ёқасига қистириб, лачагининг остидан жамалагини чиқаргач, қирқ ўрим сочини орқасига ташларди. Култапўшагининг печидан попук тортиб, учини белига туширарди. Юзу кўзини ўзиники каби бежаб, кўзларига сурма, қошларига ўсмайи гардон тортарди. Тўмтоқ бурнини пачақлаб, кичрайтириб бураб, икки кўрсатгич бармоғини сувлиқдек оғзига тиқиб, икки томонга обдон тортиб, лабларини қулоқларига етказарди. Қулоқларини қуймондек чўзиб, солинчоқларига ўзининг исирғаларини илгач, тушиб кетмасин дея, тубидан кўзга тушмайдиган қилиб қатим билан айлантириб тугиб қўярди. Чўтир юзига сумалакнинг қаймоғини чаплаб, кафти билан текислагач, устидан тухумнинг оқини суркаб қотирарди. Кўкракларига ичига пахта тиқилган иккита ярим литрлик банка қўйиб, устидан сийнабандини тортиб, орқасидан илмоғини иларди. Уни ҳали Бин Лодин экан, Тоҳир Йўлдош билан Жума Намонгоний кўрганда ҳам танимасди.\n– Мени танимадингизми?! – дерди юраги ҳаприқиб кетаётган ўлкабоши. – Ҳозир ҳазил-ҳузил мавриди, эканми? Мен Шўлпоной Авакян бўламан. Ҳазилингиз қурсин сизнинг, йўқолиб қолдимми, дея ўтакам ёрилай деди.


Sentabr – 2017 – "СЕВИНЧ" ПФК расмий сайти\nЎзбекистон Биринчилиги. VI тур учрашувларининг вақти ўзгарди\nЎзбекистон Фёллар Футболи Ассосацияси қарорига кўра, Ўзбекистон Биринчиилигининг VI тур учрашувлари 27-31 октябр кунлари бўлиб ўтадиган бўлди.\n“Севинч” кубок учун курашни чорак финалдаёқ якунлади\nБугун “Севинч” ўз майдонида Бекободнинг “Металлург W” жамоаси билан Ўзбекистон Кубогининг ¼ чорак финали жавоб учрашувида баҳс олиб борди.\nБугун футбол. «Севинч» – «Металлург W»\nБугун «Севинч» жамоасини бу йилги футбол мавсумидаги муҳим учрашув кутиб турибди. Жамоамиз бугун XVI Ўзбекистон Кубогининг чорак финали жавоб учрашувида Бекободнинг «Металлург W» жамоаси билан баҳс юритади.\nЎзбекистон Кубоги, ¼ финали. Бекободдаги дастлабки учрашувда 1:1 ҳисоби қайд этилди\nБугун Бекободда аёллар футболи бўйича Ўзбекистон кубоги 1/4 финалининг дастлабки учрашуви бўлиб ўтди.\n“Қизилқум Guli” йирик ҳисобда мағлуб этилди\nБугун “Севинч” жамоамиз чемпионатнинг 18-тур учрашувини Навоийнинг “Қизилқум Guli” жамоасига қарши ўтказди. Учрашув Қарши шаҳридаги “Геолог” стадионида бўлиб ўтди.\n«Севинч» сафарда «Машъал W»ни мағлуб этди\nКеча Муборакда чемпионатнинг 19-тур учрашуви ўтказилди. Унда «Севинч» жамоамиз Муборакнинг «Машъал W» жамоаси билан беллашди.\nСафардаги икки учрашувдан уч очко билан\n«Севинч» жамоамиз XXIII Ўзбекистон чемпионатининг икки турини сафарда ўтказди. 6 сентябр куни Олмалиқнинг «Олмалиқ W» жамоаси билан ва 9 сентябр куни Бекободнинг «Металлург W» жамоаси билан.\n«Севинч» навбатдаги икки тур учрашувини сафарда ўтказади\nАйни пайтда аёллар футболида XXIII чемпионатнинг 13-тур баҳслари бўлиб ўтмоқда. «Севинч» навбатдаги 13 ва 14-тур учрашувларини сафарда ўтказади.\nXVI Ўзбекистон Кубоги чорак финалига қуръа ташланди\nАёллар футболида бу йил XVI Ўзбекистон Кубоги баҳслари бўлиб ўтмоқда. Кеча 4 сентябр куни бу йилги кубок баҳсларининг чорак финалига йўлланмани қўлга киритган саккизта жамоа ўртасида қуръа ташланди. Қуръа натижасига кўра, жамоалар чорак финалдаги рақибларини билиб олишди.


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Samsung янги Galaxy S8 смартфони устида ишни тўхтатди\t16:43, 25 октябрь\tSamsung компанияси янги Galaxy S8 смартфонини яратишни вақтинча тўхтатди, ҳозирча Galaxy Note 7 смартфонларининг портлаш сабаблари аниқланмади, дея хабар беради The Wall Street Journal.\n“Биз ҳали ҳамон муаммо нимада эканлигини аниқлай олмадик”, — дея маълум қилди компания вакили.\nGalaxy S8 ишлаб чиқариш ишлари икки ҳафтадан сўнг янгиланади. Бу вақт оралиғида компаниянинг етакчи муҳандислари Galaxy Note 7 муаммоларини ўрганишади.\nЭкспертлар бир қатор сабабларни кўрсатишмоқда — дастурий таъминотдан тортиб, унинг ёқилиш схемасигача.\nАввалроқ Samsung Galaxy Note 7 савдоси ва ишлаб чиқаришини тўхтатган эди. Компания ишлаб чиқариш тўхтатилгандан 5 миллиард доллар зарар кўрди.\nКўпгина авиакомпаниялар смартфонни самолёт бортига олиб ўтишни таъқилашган.\nДиққат, диққат! "Даракчи"нинг Telegram’даги расмий каналига аъзо бўлиб, янгиликлардан баҳраманд бўлинг! #SAMSUNG\n“Мабодо тирик қолсанг, сени яхши кўришимни унутма!”\tСалкам 1 йил кўл тубида ётган iPhone 4 ишлаб кетди\tФарғонада телефон ўғриси қўлга тушди\tSamsung янги Galaxy S8`ни сунъий интеллект билан бойитади\tSamsung раҳбарияти Galaxy Note 7 учун тиз чўккан ҳолда кечирим сўради\tАнгренда 19 ёшли телефон ўғриси қўлга тушди\tОтправить


Боксчиларимизга аталган Осиё ўйинлари\n1 сентябрь, 2018, 16:05\nХабарингиз бор, айни кунларда Индонезиянинг Жакарта ва Палембанг шаҳарларида XIII ёзги Осиё ўйинлари бўлиб ўтмоқда. Ушбу беллашувларда Ўзбекистон спорт делегацияси ҳам муваффақиятли қатнашмоқда. Ҳамюртларимиз медаллар жамғариш борасида ўз рекордларини янгилашди. Бир неча кун олдин курашчиларимиз кўплаб медаллар жамғаришганди. Бугун эса боксчиларимизники шундай.\nЭкраклар ўртасида 1 сентябрь куни бокс бўйича Осиё ўйинларининг барча вазн тоифаларида 7 та финал бўлиб ўтди. Эътиборлиси, Ўзбекистонлик боксчилар барча ҳал қилувчи беллашувларда иштирок этишди.\nБугунги бокс жангларида вакилларимиз финалларни бегона қилишмади. Ҳал қилувчи баҳслардан 5 тасини муваффақиятли якунлашди. Ҳасанбой Дўстматов ва Шунқор Абдурасулов иккинчи ўринни эгаллашган бўлса, Жасурбек Латипов, Миразиз Мирзаҳалилов, Иқболжон Холдоров, Бобо Усмон Батуров ва Исроил Мадримов ўз вазн тоифаларида тенгсиз деб топилишди.\nОсиё ўйинлари-2018. Бокс\n-49кг: Ҳасанбой Дўсматов (кумуш)\n-52кг: Жасурбек Латипов (олтин)\n-56кг: Миразиз Мирзаҳалилов (олтин)\n-60кг: Шунқор Абдурасулов (кумуш)\n-64кг: Иқболжон Холдоров (олтин)\n-69кг: Бобо Усмон Батуров (олтин)\n-75кг: Исроил Мадримов (олтин)\nЖами 5та олтин, 2та кумуш.\nБоксчиларимизнинг ушбу ютуқларида мураббийлар Марат Қурбонов, Тўлқин Қиличев ва Раҳматжон Рўзиоҳуновнинг ҳиссаси катта. Бир сўз билан айтганда, боксчиларимиз мустақиллигимизнинг 27 йиллигига ажойиб совға тақдим этишди.\nЎзбекистон бокс бўйича Осиёда тенгсиз!!!


Назарбоев: Бойларни ёмон кўришади, истеъдодлар эса таъқиб қилинадиHaqida.net\nСловакияда 2018 йилнинг биринчи ярмида 26 та ҳарбий машғулот ўтказилади\nGM Uzbekistan шу йилнинг 11 ойида Россияда 13 мингга яқин автомобиль сотди\nФоторепортаж: Шоирлар хиёбонига яна 3 шоир ҳайкали кўчирилди\nУмрнинг олмос мавжлари\nФотолавҳа: Тошкентга кираверишда саҳро карвони пайдо бўлди\nЕвропа Иттифоқи элчихоналарини Ал-Қудсга кўчирмоқчи эмас\nToyota Avalon моделининг илк тасвири намойиш қилинди\nБадавлат оила фарзандларининг ихтирочи бўлиш имкони 10 карра кўп экани аниқланди\nМирзиёев Эрдўғон билан телефон орқали мулоқот қилди\nКамолиддин Беҳзод издошлари\nHome Dunyo Назарбоев: Бойларни ёмон кўришади, истеъдодлар эса таъқиб қилинади\nНазарбоев: Бойларни ёмон кўришади, истеъдодлар эса таъқиб қилинади\non: Dekabr 02, 2017 In: Dunyo, Mahalliy\nҚозоғистон президенти Нурсултон Назарбоев «Қозоғистоннинг 100 нафар янги шахси» форуми давомида аксарият истеъдодли ва бой одамларга бўлган салбий муносабат ҳақида айтиб ўтди, деб хабар бермоқда маҳаллий ОАВ.\n«Сизнинг йўлингиз тиканларга тўла. Ҳамда буни мен айтмаганимни, анча аввал айтишганини биласиз, бадавлат кишини ёқтиришмайди. Бунинг ўрнига: Мен ҳам шундай бой бўламан, унга етиб оламан, дейиш керак. Бойларни ёмон кўришади: Қандай машинада юради, қаранг, қандай саройни қурди. Ёмон кўришади. Истеъдоди борларни эса таъқиб қилишади, сабаби истеъдодини кўрсатиб қўйган. У бошқалар ичида ўзгачадир. Оддийлар эса шундай дейди: Нега биз бундай эмасмиз? Уни таъқиб қилишади», – дея мурожаат қилган президент лойиҳа ғолибларига.\nНазабоевнинг сўзларига кўра, «100 нафар янги шахс»га кирган ёш қозоғистонликларни қаҳрамон, деб аташ мумкин. «Даҳоларни шунчаки ўлдиришади. Леонардо да Винчини таъқиб этишган. Шунинг учун истеъдодли ва даҳо инсонларнинг ўзини кўрсатиши жуда мушкул», – дея таъкидлаб ўтди Назарбоев ўзининг кириш сўзида.\n«Қозоғистоннинг 100 нафар янги шахси» лойиҳаси Қозоғистон тараққиётида муҳим ўрин тутаётган истеъдодли кишиларни кўрсатиб беришни мақсад қилган. Мамлакатнинг исталган фуқароси ўз муваффақият тарихи билан бўлишиш имкониятига эга бўлди.\nШавкат Мирзиёев янги аэромажмуа қурилиши билан танишди\nСурия Исроилнинг ракета зарбасини қайтарди\n🔞Ayolni JINSIY ALOQADA QONDIRISH! Ayolning Psixologik LAZZATLANISHI!! 484 views\nQozog‘istonda 2018 yil O‘zbekiston yili deb e’lon qilindi 293 views\nOdamlarni eng ko‘p afsuslantiradigan 5 odat! KORAMIZ😉😉😉 66 views


Ўзбекистон-Тожикистон: Ҳар душанба куни Душанбадан Тошкентга поезд келади - oqbura\nЎттиз йиллик танаффусдан сўнг икки давлат ўртасидаги йўловчи поезд қатнови қайта тикланди.\nБир кун аввал Тожикистон пойтахтидан чиққан йўловчи поезд 21 июнь, душанба куни Тошкент темир йўл вокзалига кириб келди. Бу сўнгги 30 йил ичида икки давлат пойтахтини бирлаштирган биринчи йўловчи поезд бўлди. Поезд қатнови икки давлат раҳбарлари ўртасидаги келишмовчиликлар туфайли тўхтаб қолган эди. Андижон-Тошкент поездининг бир қисми Тожикистондан ўтгани учун, тожик расмийлари ушбу поездларни мамлакат ҳудудидан ўтишини тақиқлаб қўйгани боис, Ўзбекистон Қамчиқ довони орқали альтернатив темир йўлни қуришга мажбур бўлган.\n“Ўзбекистон темир йўллари” ширкати берган хабарга кўра, поезд қатновининг тикланиши муносабати билан тантанали тадбир ўтказилган. Унда Ўзбекистон транспорт вазири ўринбосари Абдусамад Мўминов, Тожикистон транспорт вазири ўринбосари Шоҳиста Саидмуродзода ҳамда Тожикистоннинг Ўзбекистондаги фавқулодда ва мухтор элчиси Абдужаббор Азиз Раҳмонзодалар иштирок этишди.\nИюнь ойининг бошида Тожикистон президенти Эмомали Раҳмон Тошкентга расмий сафар билан келган, ва ўша сафар доирасида икки давлат президентлари Тошкент-Душанбе-Тошкент йўналишидаги поезд қатновини йўлга қўйиш ҳақида келишиб олишганди.\n“Ўзбекистон темир йўллари” ширкатининг билдиришича, поезд ҳар душанба куни Душанбедан йўлга чиқади ва сешанба куни Тошкентга етиб келади. Тошкентдан ҳафтанинг ҳар сешанба куни жўнаб кетиб, чоршанба куни Душанбега етиб боради. Икки пойтахт орасидаги масофа 916 километрга тенг бўлиб, поезд бу масофани 21 соатда босиб ўтади.\nТошкентдаги учрашув пайтида Тожикистон президенти Эмомали Раҳмон ўша кунларда ўзбек-тожик чегаралари орқали 20 мингга яқин одамлар ўтиши ва бу самолёт ҳамда автомобиль қатнови тобора фаоллашиб бораётганини айтган.\nЎртача ҳисобда 500-600 йўловчига мўлжалланган поезд таркиби 10 вагондан иборат бўлиб, 4 купе, 5 плацкарт ва вагон-ресторандан иборат.\nХалқаро йўловчи поезди қуйидаги шаҳарлар орқали ўтади: Душанбе-Қудуқли-Сариосиё-Қумқўрғон-Дарбанд-Деҳқонобод-Қарши-Самарқанд-Жиззах-Гулистон-Тошкент.\nБу янгилик Марказий Осиё давлатлари ўртасидаги иқтисодий-сиёсий ва маданий алоқаларнинг тобора кенгайиб бораётганининг яна бир далили бўлди.


Бугун 23 май куни Ўзбекистон ёшлар терма жамоаси аъзолари Наманганда Берлин академияси тарбияланувчиларига қарши иккинчи ўртоқлик ўйинини ўтказади. 21 май куни Андижонда кечган биринчи ўртоқлик ўйини 1:1 ҳисобидаги дуранг билан якунига етганди.\nКеча ҳар иккала жамоа Наманганга етиб борди. Жамоаларни Наманган футбол ассоциацияси мутасаддилари, мухлислар ва оммавий ахборот воситалари ходимлари катта тантана билан кутиб олишди. Отабек Ғуломхўжаев шогирдлари кечанинг ўзида машғулот ўтказишди.\nБугунги ўйин соат 18:40да Намангандаги "Марказий" стадионда бўлиб ўтади.\nСурхондарё вилояти болалар-ўсмирлар академияси мураббийлари "Сурхон" клубига ташриф буюришди\nРавшан Эрматов ОФК конференциясида нутқ сўзлайди


Президентнинг Парламентга мурожаатномасига бағишланган тадбирлар. - O’zbekiston banklari Assotsiatsiyasi\nЎзбекистон банклари Ассоциациясида Ўзбекистон Республикаси Президенти Шавкат Мирзиёевнинг Олий Мажлисга Мурожаатномасини ўрганишга бағишланган тадбирлар бўлиб ўтди. Унда Ассоциация бош директори ҳамда масъул ходимлар этдилар.\nМажлис аввалидаЎзбекистон банклари Ассоциацияси бош директори сўзга чиқиб, Президент мурожаатномаси тўғрисида атрофлича тўхталиб ўтди. Мурожаатномада бевосита иқтисодиёт, банк-молия соҳасига тегишли бандларидан келиб чиқадиган мақсад ва вазифалар ҳақида айтиб ўтди. Ушбу вазифаларни бажаришга оид кўрсатмалар берилди. Президент мурожаатномасини таҳлилий ўрганиш, Ассоциация ва унинг инфратузулмаси компанияларининг ҳар бир ходимига етказиш кўрсатмалар берилди.\nТадбирларнинг навбатдагиси банклар Ассоциацияси инфратузулмаси таркибига кирувчи компаниялар рахбаряти ва ходимлари иштирокида ташкил этилди. Унда маърузачилар томонидан Президентнинг Парламентга мурожаатномасини ўқиб эшиттирилди, унда белгилаб берилган мақсад вазифалар тўғрисида тушунтиришлар берилди.\nТадбирлар давомида иштирокчилар мурожаатнома тўғрисида ўз фикр-мулоҳазаларини баён этишди ҳамда ўзларини қизиқтирган саволларига жавоблар олишди.\nAvtor: O'zbekiston banklari Asotsiatsiyasi axborot markazi / Manba: O'zbekiston banklari Asotsiatsiyasi axborot markazi / Ko'rishlar: 306\n28 Sentyabr 2020, 06:16 (GMT+5)